open-index/open-wikipedia-markdown huggingface dataset:
Chinua Achebe

Palʊla Chinua Achebe kɛ kam fenaɣ kɩyakʊ 16 pɩnaɣ 1930 kɛ Oziidii tɛtʊ taa, Nanjeriya  ɛjaɖɛ taa nɛ ɛsɩ Pɔstɔnii, Etaazunii ɛjaɖɛ taa lakɩŋ fenaɣ 21 wiye pɩnaɣ 2013 ɛwɛna pɩnzɩ 82. Ɛ-hɩɖɛ siŋŋŋ kɔyɔ Albert Chinualumogu Achebe nɛ ɛ-tʊmɩyɛ siŋŋŋ kɔyɔ takayasɩ maʊ. Nɛ ɛ-kacalaɣ takayasɩ kɔyɔ: *Ɛjaɖɛ wɛɛkaa* (*Le monde s'effondre; Things Fall Apart*) nɛ *Cɛyɩtʊ (Le Malaise; No Longer at Ease*). E-sukuli labʊ taa ɛlɛɣza ɛ-hɩɖɛ Igbo taa mbʊ yɔ ɛkɛ Najeriya nɛ wɩsɩ ɖɩlɩyɛ taa–tʊ. Ɛ-ñɩma kɛ katolika mba nɛ pɛwɛna pɩya looɖo nɛ Albert Chinua Achebe kɛŋna kagbaanzɩ-tʊ. Payaɣ ɛ-caa se Isaiah Okafo nɛ e-ɖoo kɔyɔ Janet Achebe.  

Albert Chinualumogu Achebe laba sukuli camɩyɛ pʊkɔɔ pɩtalɩ sukuli kɩtɛzʊʊ taa Iibaadaŋ nɛ pʊwayɩ lɛ ɛɖɔna Afrika ajɛya ndɩ ndɩ taa wobu nɛ pɩtamna Etaazunii. Pɩnaɣ 1958 kɛ ɛ-kacalaɣ takayaɣ,  Ɛjaɖɛ wɛɛkaa (Le monde s'effondre (Things Fall Apart) lɩwa. Salaŋ fenaɣ 1961 ɛkpaɣ halʊ, Christie Chinwé Okolie, nɛ pɛwɛɛna pɩya naanza nɛ nzɩ yɔ: Chinelo, Cidi, Nwando nɛ Ikechukwu. Pɩnaɣ 1972 pazɩ Albert Chinua Achebe kɛ aseeɖe tɔm maʊ takayaɣ nakɑyɩ ñʊʊdʊ nɛ nɛ ŋga payaɣ se Obike. Pɩnaɣ 1987 taa lɛ malɩŋ ŋgbɛyɛ sɔsɔyɛ nɖɩ ɖɩwɛna Najeriya nɛ hayʊ kiŋ yɔ ɖɩsɔɔlɩ se ɛkɛna ŋgbɛyɛ nɖɩ ɖɩ-ñʊʊdʊ tɛɛ tʊ. Pɩla mbʊ ɖɔɖɔ, ɛlɛ etisaa se paanɩ ɛtɩlɩ se pɩfɛyɩ kaɖɛ kɛ hadɛ tʊ se ɛpɩzɩ ɛla tʊmɩyɛ kɛ hayʊ kiŋ ɖenɖe Mola tʊ wɛ nɔɔ yɔɔ yɔ.  

Albert Chinua Achebe wɩla sukuli kɛ sukulinaa sʊsaa taa ɛzɩ Nanjeriya peeɖe yɔ, Aŋgilisi, Amerika, Niwuyɔrkɩ nɛ Prownii taa. Pɩnaɣ 1900 taa kɛkpɛdɛsaɣ nakayɩ caɣza-ɩ tataa nɛ pʊkɔɔ pɩtalɩ lakɩŋ fenaɣ 21 wiye pɩnaɣ 2013 nɛ Pɔstɔnii ɖakʊta taa ɛ-klʊdɔŋ tɔcɔ ɛwɛna pɩnzɩ 82.
Salto Anjɛɛlɩ lɩmfalɩyɛ

Salto Anjɛɛlɩ Lɩmfalɩyɛ kɛŋna keteŋga kpeekpe yɔɔ lɩmfaɖɛ nɖɩ kɩkɩla kʊyʊʊ yɔ nɛ kʊ-kʊyɩmɩŋ taa maɣna mɛtanaa ɛzɩ 979 yɔ. Lɩmfalɩyɛ ɖɩnɛ ɖɩwɛ Kran Sabana nɛ pɩtʊʊzɩna Fenezuyela tɛtʊ taa. Payaɣ Salto Anjɛlɩ ɖɔɖɔ se Tiiyu maʊ (ɛlɛ pɩtamʊna camɩyɛ pʊtɔbʊʊ) mbʊ pʊyɔɔ yɔ kacalaɣ-tʊ weyi ɛcala lɩmfalɩyɛ nɖɩ naʊ yɔ, payaɣ -ɩ se Jimmy Angel. 

Salto Anjɛɛlɩ kɛna pɔɔ ŋga payaɣ-kɛ se Riyo keerɛrp yɔ ka-taa. Pɩkɛna pɔɔ cikpelaɣ nakɑyɩ nɛ kapaɣzɩna Ooyaŋ Tepu pʊʊ taa. Ooyaŋ Tepu (Auyan Tepuy) tɔbʊʊ nɛ arekum kʊnʊŋ taa se aleewaa pʊʊ. Pʊʊ kʊnɛ kɩwɛ pɔŋ weyi ɩkɩla kʊyʊʊ nɛ pakɩlɩɩ sɩm yɔ ɩ-taa nɛ kɩwɛ tuuɖe taa nɛ Kanayima tɛtɛ wendu kaɖaɣ kɔclɔ. Kaɖaɣ kanɛ UNESCO ɖʊ-kɛ kɩ-pɩlɩŋ taa ɖooo pɩnaɣ 1994. 

Ɖooo pʊʊ ŋgʊ kʊ-ñʊʊ taa kɛ Riyo Kerɛp lɩm kpɛzʊna ɛzɩ mɛtanaa 807 yɔ nɛ kɩpɩɩ kɛcɛlɛŋga sɔsɔɣa nakayɩ, lɩm tɔyɩ pɩ-tɩ ɛzɩ mɛtanaa 15 yɔ pɔcɔ pɩtalɩ ɖooo pʊʊlʊʊ nɛ pɩtalʊ ɛzɩ mɛtanaa 979 yɔ. Lɩmfalɩyɛ ɖɩnɛ ɖɩ-walanzɩ taa pɩzʊ pɩtalɩ ɛzɩ mɛtana 107 yɔ. Piyele nɛ pɩ-tɛkʊkʊyɩmɩŋ ñɛwɛna mɛtanaa ɛzɩ 2 058 yɔ. Lɩm pʊnɛ pɩkpɛzʊ, pɩfalʊʊ nɛ pɩpɩyʊ ñebina nɛ Salto Anjɛɛlɩ kɛna keteŋga kpeekpe yɔɔ lɩmfalɩyɛ nɖɩ ɖɩkɩlɩ kʊyʊʊ yɔ.
Niyagara lɩmfalɩyɛ

Lɩmfala naatozo naayɛ kpɛndɩ kpɛm nɛ pɩpɩsɩ Niyagara lɩmfalɩyɛ. Lɩmfala ana awɛ Niyagara pɔɔ yɔɔ nɛ akpaɣna Eriiyee kujomuu  piwolo pɩsɩɩna Antaariyoo ñɩŋgʊ, Amerika nɛ hayʊ kiŋ nɛ pɩwɛna Kanadaa nɛ Etaazunii pa-kamaɣ taa. Lɩmfala anaa yɔ: Kpaŋnʊ ñɩɩyʊʊ yaa Kanadaa lɩmfalɩyɛ, Amerika lɩmfalɩyɛ nɛ Asɛyʊ weyi ɛɖɛʊ walʊʊ yɔ etoko « voile de la mariée ». Ɖooo Niyagara piyisi yɔɔ lɩm kpɛzʊna ɛzɩ mɛtanaa 900 000 yɔ nɛ kɩpɩɩ kɛcɛlɛŋga sɔsɔɣa nakayɩ taa, lɩm tɔyɩ pɩ-tɩ ɛzɩ mɛtanaa 945 yɔ pɔcɔ pɩtalɩ ɖooo pʊʊlʊʊ  nɛ pɩfalɩ cʊʊʊ.

Niyagara lɩmwada anɛ, paa atɩkʊyɩ camɩyɛ kɔyɔ, awalaa kamaɣ fɛyɩ. A-tɛ lɩm mbʊ pɩlɩʊ alɩwaatʊ yɔɔ yɔ  pɩkɩla ɛzɩ 2 800 m3/s yɔ nɛ lɩmwada ana akɩlɩ ɖoŋ Amerika nɛ hayʊ kiŋ nɛ awɛ kedeŋga kpeekpe yɔɔ lɩmwada wena pakɩla-yɛ sɩm yɔ a-taa. Lɩmwada anɛ awɛ kacʊka kamaɣ fɛyɩ nɛ pɩtasɩɩna a-keɖewa yɔɔ, akɛna ɖɔɖɔ ɖenɖ laadriki miŋ lɩɣna ɖɔɖɔ yɔ. Pɩkɛna ɖɔɖɔ tɔsʊʊ kpou mbʊ pʊyɔɔ yɔ, peeɖe kɛŋna ɛsɩyɛ egbena loniye kɩpanɖɛ siŋŋŋ.
Iguwazu lɩmfalɩyɛ

Arzantiinii tɛtʊ nɛ Prezilii ñɩndʊ hɛkʊ taa limfalɩyɛ naɖɩyɛ wɛɛ nɛ payaɣ-ɖɩ se Iguwazu. Nɛ Iguwazu tɔbʊʊ nɛ guwaranii kʊnʊŋ taa se Lɩm sɔsɔm. Lɩmfalɩyɛ ɖɩnɛ ɖɩwada Arzantiinii tɛtʊ ɛzɩ 80 % nɛ Preezilii ñɩndʊ 20 % yeke. Lɩmfalɩyɛ ɖɩnɛ ɖɩwɛ ɖɩwɛ UNESCO pɩlʊʊ taa ɖooo pɩnaɣ 1984. 

Ɖooo pɩnzɩ mɩnɩŋ XVI taa kɛ Erɔpʊ tʊ, Álvar Núñez Cabeza de Vaca, lɩ lɩmfalɩyɛ ɖɩn ɛ ɖɩ-yɔɔ. Ajɛya naalɛ wena a-hɛkʊ taa lɩmfalɩyɛ ɖɩnɛ ɖɩwɛɛ yɔ, paa ɛjaɖɛ nɖɩ lɛ ɖɩtʊla tɛtɛ wondu kaɖaɣ: Prezilii tɛ tɛtɛ wondu kaɖaɣ payaɣ se Iguwacu tɛtɛ wondu kaɖaɣ piyele Arzantiinii ñɩnɖɛ yɔ Iguwazu tɛtɛ wondu kaɖaɣ.

Pɛtɛkɛ lɩmfalɩyɛ siŋŋŋ ɛlɛ lɩmfala 275 kpɛndɩna nɛ pɩdaɣlakɩŋ taa talɩ ɛzɩ kilomɛtanaa naatozo yɔ. Lɩmfala ana a-taa nɖɩ ɖɩkɩla kʊyʊʊ yɔ ɖɩtalʊʊ ɛzɩ mɛtanaa 80 yɔ, nɛ nɖɩ payaɣ se Eleeu likiyuu yaa ɛspaañɔɔlɩ taa lɛ Garganta del Diablo. Lɩmfala ana a-lɩm tikuu pʊʊlʊʊ yɔ, kɛlɛm kʊɖʊmʊʊ yɔɔ lɛ pɩtalʊ ɛzɩ tɔɔnɩnaa miliyɔɔnaa looɖo yɔ yaa 360 000 000 cɛcɛyaɣ kʊɖʊmaɣ yɔɔ. 

Lɩmfala ana acɔlɔ kpɛɛɛ kaawɛ naayɩ nɛ payaɣ-yɛ se lɩmfala lʊbɛ, nɛ aawɛ kacʊka kamaɣ fɛyɩ ɛlɛ pɩnzɩ 1982 taa lɩmfala ana  asɔɔ yem pɩlɩɩna alɩwaatʊ ndʊ pohuyi Iitayipuu lɩŋgamʊʊ yɔ.
Fiktooriya lɩmfalɩyɛ

Fiktooriya lɩmfalɩyɛ wɛ keteŋga kpeekpe yɔɔ lɩmfala wena akɩlɩ ɖeu yɔ a-taa. Lɩmfalɩyɛ ɖɩnɛ ɖɩwɛ pɔɔ ŋga payaɣ-kɛ se Sambɛɛzɩ yɔɔ kɔ-yɔɔ nɛ pɩwɛ Sambii ɛjaɖɛ taatɛtʊ ndʊ payaɣ-tʊ se Livingstɔnɩ yɔ nɛ Simbabwee pɛ-hɛkʊ taa. Lɩmfalɩyɛ ɖɩnɛ ɖɩtɛ walanzɩ talʊʊ ɛzɩ mɛtanaa 1 700 yɔ nɛ pɩkpɛzʊ nɛ pɩfalʊʊ ɖenɖe yɔ ɖɩnɛ talɩ ɛzɩ mɛtanaa 108 yɔ. Lɩm pʊnɛ pʊʊ hɛɛʊ nakʊyʊ taa pɩfalʊʊ nɛ ɛyʊ ɛɛpɩzʊ nɛ ɛna-pʊ yem kpam kɛ ɛcɔlɔ, pɩkɛna-ɩ kɩjɛyʊʊ se etuzi ɛ-tɩu ɛzɩ mɛtanaa mɩnɩʊ yɔ pʊcɔ nɛ pulosi-pʊ camɩyɛ.

Lɩmfalɩyɛ ɖɩnɛ, ɖooo lɛ payaɣ-ɖɩ se Mosioatuniya, pʊtɔbʊʊ se ñɔsɩ nzɩ si-tiluu yɔ; pʊkɔɔ pɩsɩɩna alɩwaatʊ ndʊ Erɔpʊ ilemiye taa-tʊ, David Livingstone, Ekɔɔsi ɛjaɖɛ taa tʊ weyi ɛkɛ tɛtʊ yɔɔ cɔyʊ nɛ ti-miidiyu yɔ ɛkɔma ɛlɩɩ ɖɩ-yɔɔ pɩnaɣ 1855 yɔ. Ɛna-ɖɩ nɛ ɛcɔna-ɖɩ camɩyɛ lɛ, ɛyaa-ɖɩ hɩɖɛ se Fiktooriya. Hɩɖɛ ɖɩnɛ pɩɩkɛna-ɩ se ɛɖʊ hɩɖɛ nɛ samtʊ kɛ Kewiyaɣ Kɩkpɛndaɣ tɛ Abiɖe Victoria yɔ. Piyebina nɛ tɛtʊ ndʊ tɩwɛ lɩmfalɩyɛ ɖɩnɛ ɖɩcɔlɔ kpam yɔ payaɣ-ɖɩ se Livingstoonii nɛ palɩzɩ ɖɔɖɔ David Livingstone anjaʊ kɛ lɩmfalɩyɛ ɖɩnɛ ɖɩcɔlɔ kiŋ, Simbabwee hɔɔlʊʊ.
Tanaŋ

Tanaŋ kɛna alɩwaatʊ tɩyɩtʊ taa hɔɔlʊʊ nakʊyʊ. Tanaŋ paɣzʊʊna tɛbɩyɛ  nɛ pʊkɔɔ pɩsɩɩna wɩsɩ siiɣu yaa ɛzɩ kpaɣna ɖooo hɛkʊ yaa cɩcɩka nɛ pɩsɩɩna wɩsɩ siiɣu. Nabʊyʊ taa lɛ, payaɣʊ se tanaŋ yɔ pacaɣ se pɛkɛdɩna se pɩpaɣzʊʊ yɔ pɩteleɖi, pʊyɔɔ kɛ nabʊyʊ taa pɔyɔɔdʊʊ se tanaŋ kʊnɛ nɛ pɩtɛ labʊ ɛzʊnɔɔ yaa tanaŋ kɩpaŋgʊ nakʊyʊ lɛ pañandʊʊ ɛyʊ lɛ. Tanaŋ kɩpaŋgʊ ɖɔɖɔ tɔbʊʊ pɩzʊ pɩwɛɛ se tɛbɩyɛ. 

Tanaŋ pazɩɣna ɖoo cɩcɩka ñɩɣyʊ kpɛɖɛ cɛcɛyaɣ kpɛɖɛ kɛlɛm kɛlɛmnaa kpɛɖɛ pʊkɔɔ pɩsɩɩna wɩsɩ siiɣu ñɩɩtʊ hiu nɛ naalɛ cɛcɛyaɣ kpɛɖɛ kɛlɛm kɛlɛmnaa kpɛɖɛ. Kabɩyɛ paɣtʊ taa lɛ tanandɛɛ kɛ pɛsɛɣ kʊdɔntʊ paasɛɣ-ɩ ɖanaɣ. Pʊtɔbʊʊ se tanandɛɛ panaɣ se kʊdɔntʊ ɛnʊ eɖo ɛzɩma, eɖo camɩyɛna. Tanandɛɛn ɖɔɖɔ kɛ petendu ɛyʊ yaa panaɣ ɛyʊ tɔm sɔsɔtʊ natʊyʊ; mbʊ wɩlɩɣna se pɩkɩ tɔm sɔsɔtʊ.
Cɛcɛyaɣ

Cɛcɛyaɣ kɛna alɩtʊ tɛyʊ tɛ hɔɔlʊʊ cikpeluu nakʊyʊ. Alɩwaatʊ tɛyʊʊ taa lɛ, kɛlɛmkɛlɛmnaa 60 lakɩna cɛcɛyaɣ kʊɖʊmaɣ nɛ cɛcɛsɩ 60 ñlakɩna ñɩɩyʊʊ kʊɖʊmʊʊ. Tuuɖe ajɛyaa taa lɛ, pɛhɛyʊ tʊmɩlaɖaa nabɛya pɩlɩɩna cɛcesɩ nzɩ sɩ-yɔɔ palakɩ pa-tʊma yɔ. tʊmlaɖaa mba pa-taa kɔyɔ lɔɔɖa sayaa. Paɣtʊ tʊnɛ, Eerɔpʊ lɔŋ tasɩya lɩzɩna-tʊ salaŋ fenaɣ kɩyakʊ 24 wiye pɩnaɣ 1998 taa nɛ papaɣzɩ tʊ-yɔɔ ɖɔm. 

Tɔnʊʊ taa alafiya nɛ hayɩsʊʊ tɩna lakʊʊ tʊma sɔsɔna kpem yɔ, cɛcesɩ nzɩ kɩlɩʊna-wɛ tʊma labʊ. Mbʊ pʊ-yɔɔ yɔ kolokaɣ mba tɛŋ lɛ, ñɩɩtʊ yɔɔ lɛ, cɛcɛsɩ nzɩ pɛɖɛna ɖama yɔ, nzɩ tɩna lɛlʊ wabɩna ɛ-taabalʊ. Pɩtɛkɛ cɛcɛsɩ ɖeke ɛlɛ, kɛlɛmkɛlɛmnaa lakɩna tʊma sɔsɔna ɖɔɖɔ.
Yaa Gyasi

Palʊla Yaa Gyasi 1989 Mampong tɛtʊ  taa Kanaa ɛjaɖɛ taa. Ɛ-caa kɛ wɩlɩyʊ sukuli sɔsɔʊ taa Amerika taa nɛ e-ɖoo kɛ ɖakʊta. Pakʊyɩ Kanaa ɛjaɖɛ nɛ pɛɖɛ Etaazunii lɛ, Yaa Gyasi kaawɛna pɩnzɩ naalɛ yeke. Ɛɛwɛ hɛkʊ taa sukuli taa lɛ ɛtɩla Amerika takayɩsɩ maʊ tɛ caanaʊ tɔm nɛ halʊ kɩkpɛdʊ, Toni Morrisson, takayɩsɩ taa tɔm. 

Ɛ-sukuli tana-ɩ sukuli sɔsɔʊ taa nɛ 2009 ekpe Kanaa ɛjaɖɛ taa nɛ ɛtɩlɩ ɖenɖe payaɣ se Ɔɔr kideŋ yɔ (Côte de l'Or). Alɩwaatʊ ndʊ ninɖiyu kɛdaɣ-wɛ ɛzɩma ɖooo pa-caanaa nɛ po-ɖoonaa nɩwaɣ siziŋ Pritaaniki sɔɔjanaa nesi tɛɛ nɛ ɛzɩma sɔɔjanaa mba pakpakaɣ kɩkpɛdaa yɔ nɛ mbʊ pɩ-taa yoma kaawɛ pɔcɔ nɛ paakpakɩɣ-wɛ sɛ pasʊzɩ-wɛ  ɛyaa kɩkpɛɛdaa mɛlɛnaa se pɛtɛzɩna-wɛ lɩm fɛɛʊ yɔ lɛ, pʊɖʊkʊna-ɩ pɩŋŋŋ nɛ ɛpaɣzɩ ɛ-kacalaɣ takayaɣ maʊ. Pɩnzɩ naanza wayɩ lɛ, ɛmʊ e-sukuli kɩtɛzʊ takayɩsɩ ndɩ ndɩ kɛ Stanfɔɔr nɛ Iyowa sukulinaa taa. 

Piyebina nɛ ɛtɩhiu tʊmɩyɛ sɔsɔyɛ naɖɩyɛ Kalifɔrnii taa ɛlɛ fenasi cabɩ wayɩ lɛ ese peeɖe mbʊ pʊyɔɔ yɔ ɛɛnaɣ alɩwaatʊ camɩyɛ se ɛma takayɩsɩ.  Ɛma takayaɣ nakayɩ, Homegoing, nɛ ka-taa lɛ ɛyɔɔda cejewiye naɖiyɛ tɔm pɩtalɩ ɛzɩ waɣsɩ lʊbɛ yɔ. Cejewiye nɖɩ ɖɩɩwɛ Kanaa ɛjaɖɛ taa nɛ papɩsɩ-ɖɩ taa ɛyaa kɛ yoma nɛ pɛɖɛna-wɛ Etaazunii taa nɛ pɛlɛɣzɩ pa-lɩmaɣza kpɛlɩ. Yaa Gyasi wɛ alɩwaatʊ tʊnɛ tɩ-taa kɛ Kalifɔrnii, Etaazunii taa.
Taiye Selasi

Palʊla Taiye Selasi kɛ kamɩŋ fenaɣ kɩyakʊ naalɛ pɩnaɣ 1979 kɛ Lɔndrɩ tɛtʊ taa, Aŋglɩtɛɛrɩ ɛjadɛ taa. Ɛ-tʊma sɔsɔna kɔyɔ: weyi ɛmaɣ takayɩsɩ nɛ ɛkɛdʊʊ tɔm ndɩ ndɩ yɔ, weyi ɛmaɣ eseɣɖe tɔm yɔ nɛ ɛkɛ cɩmʊʊ maɖʊ ɖɔɖɔ. Ɛ-ñɩma kɛna Afrika mba: e-ɖoo kɛŋna Najeriya tʊ nɛ ɛ-caa kɛ Kanaa ɛjaɖɛ taa tʊ.

Ɛ-ñɩma kɛ ɖakʊtanaa ɛlɛ Taiye Selasi sukuli wona-ɩ Amerika takayɩsɩ maʊ nɛ sɩ-tɩlɩtʊ yɔɔ nɛ ɛkɔɔ ɛmʊ e-sukuli sɔsɔʊ taa ɛ-ɖamɩŋ naatozo takayaɣ ŋga payaɣ-kɛ se liisansɩ yɔ.
 
Ɛwɛna kɔɔ nɔɔyʊ nɛ payaɣ-ɩ se Yetsa Kehinde Tuakli. E-ɖoo, Juliette Tuakli, wɛ Kanaa ɛjaɖɛ taa nɛ  ɛkɛ ɖakʊta nɛ ɛcɔŋna pɩya yɔɔ nɛ sɩ-wala yɔɔ. Ɛ-ñɩma ya ɖama lɛ, Taiye Selasi kaakɛ pɩyaɣ ɛjam. Ɛsɩm ɛ-caa kʊlʊlʊ yɔ ɛɛwɛna pɩnzɩ 12. Taiye Selasi; ma takayasɩ ndɩ ndɩ sakɩyɛ nɛ palɩsɩ-sɩ ɖɔdɔ nɛ kʊnʊmʊŋ sakɩyɛ taa.
Bluzɩ

Bluzɩ pɩkɛ soo mabɩtʊ tʊmɩyɛ yaa mbʊ kabɩyɛ tʊ yaɣ se minziiki yɔ, pɩkɛna keɣa cɩmʊʊ pʊ-tɔbʊʊ pʊ-tʊ ɛnʊ ɛɖɩɣna yɔɔdʊʊ ɖɔɖɔ lɛ ɛɖɩɣna mabʊ, ɛyaa pɛkɛ Afrika Amerika ajɛyɛ taa ɛyaa. Bluzɩ tʊmɩyɛ ñɔ Etaazuunii nɛ hadɛ ajɛyɛ taa kpaɣ kpaɣɖʊ 19 alɩwatʊ taa. Cɩmʊʊ maɖʊ ɛnʊ ɛyɔɔdʊʊ nabʊyʊ taa kɛ ɛ-kʊñɔŋ tɔm yaa ɛ-tɩlasɩ tɔm e-fezuu caɣʊʊ taa.  

Tɔmpiye Bluzɩ lɩna Ɛŋglɩsɩ yɔɔdaɣ taa se blue devils (pʊ-tɔbʊʊ se eleuu yulee tʊ), nɛ palɩzɩɣ tɔbʊʊ keekee kɔyɔ ɖɩnɩɣ se pɩkɛ lɩmaɣza kɩkpɛda. Tɔmpiye blue ɖɩ-taa peeɖe blue ñɔɔ ɖɩlɩna ɖɔɖɔ fransɩɩ kʊnʊŋ kɩbɩnʊʊ taa nɛ ɖɩ-tɔbʊʊ se tɩ maɣmaɣ tɔm kɛdʊʊ.

Bluzɩ wɛtʊ kɩbɩndʊ sakɩyɛ lɩna Etaazuunii nɛ hadɛ kiŋ ajɛyɛ taa kpaɣ kpaɣɖʊ 19 tɛmtʊ wɛɛ taa nɛ kpaɣɖʊ 20 paɣzɩyɛ alɩwaatʊ. Wɛtʊ tɩɩkɛ yɔɔdaɣ, nɛ nabʊyʊ taa lɛ pamakɩ kpenzelasi kɩbɩnzɩ. Pɩɩkɛ kɔzɩ kɔzɩ yɔlɩtʊ hayɩm naa taa kɛ Mississipi fɛɛŋ taa (Senatobia nɛ Clarksdale hɛkɩŋ taa). 

Bluzɩ naa kaaɖɔɔ piŋ nɛ kɩwɛna cɩmɩŋ wondu sakɩyɛ, tɩ-taa kɔyɔ diddley bow, pɩkɛ nimiye cikpeɖe naɖɩyɛ padama-ɖɩ kpoŋgbolo nakʊyʊ ɛnʊ payaɣ se jug, pulone naɖɩyɛ pama-ɖɩ nɛ tɛtʊ nɛ ɖɩ-taa pahʊlaɣ. Pʊwayɩ yɔ Bluzɩ ɛsɛ naa nɛ kɩ-wondu lɩɩ ndɩ ndɩ kpaɣ ɛzɩ cɩmʊʊ kiwiwuu, piyanoo nɛ eheɣsi cɩmɩŋ.
Folk

Folk minziiki pɩkɛ soo kɩkpɛndʊʊ, pɩkɛ mʊsɩ sakɩyɛ nzɩ sɩpaɣza kpaɣ kpaɣɖʊ 20, sɩ-nɛ sɔnzɩ mʊsɩ pɛkpɛndɩ pɛwɛɛ. Kpaɣ kpaɣɖʊ 20 hɛkʊ alɩwaatʊ, pakpaɣ-kʊ ɛzɩ kɩkɛ soul piliŋa minziiki nakʊyʊ.  

Ɛyaa kpeekpe sɩm-kʊ kpaɣ pɩnzɩ 1960 alɩwaatʊ taa. Minziiki kɩfalʊʊ ŋgʊ payaa-kʊ se minziiki folk yaa nɔɔnɔɔ alɩwaatʊ taa minziiki. Kpaɣ ɖooo pɩnzɩ 1990 mbʊ yɔ, ɖaɣnʊʊ lʊlʊʊ kɩfam tɔm takaɣnaɣ ajɛyɛ wena aawɛ weewe tɔsʊʊ huuu nɔmɔʊ taa yɔ kɛlɛ alɛ ya-kʊ se kedeŋa kpeekpe minziiki yaa mʊsɩ yaa soo.

Pɩha nɔmɔʊ se papɩzɩɣ papaɣzɩ folk tʊmɩyɛ Fransɩɩ ɛjaɖɛ taa, Paarii tɛetʊ taa pɩnaɣ 1964 alɩwaatʊ ndʊ palakaɣ kajalaɣ hootenanny kɛ Amerika Hɛkʊ yɔ, Lionel Rocheman kaañɔɔzɩna pʊ-tʊmɩyɛ nɖɩ. Pɩkpaɣ nɛ mbʊ nɛ pɩtɩ labʊ lɔŋ lɔŋ, John Wright ɛɛkɛ evebupɩɣa yem kɛ Ɛnglɩsɩ ɛjaɖɛ taa, ɛtɩ talɩ Paarii tɛtʊ taa nɛ ɛ nɛ Catherine Perrier pɔñɔɔzɩ kajalaɣ folk minziiki tʊma, kɛlɛ payaa-wɛ folkeux pʊ-tɔbʊʊ se folk tɩnaa.
Jazz

Etaazuunii nɛ Hadɛ ɛjaɖɛ taa minziiki yaa soo ana ɖɩyaɣ se jazz, papaɣzɩ-yɛ mabʊ ɖooo kpaɣɖʊ 19 tɛmtʊ wɛɛ taa nɛ kpaɣɖʊ 20 pazɩyɛ alɩwaatʊ kɛ Afrika nɛ Amerika hɛkʊ taa ajɛyɛ taa. Minziiki ŋgʊ kɩwɛɛ pɩtalɩ pɩnzɩ mɩnʊʊ mbʊ yɔ, nɛ minziiki ŋgʊ pamakɩ-kʊ ɛyaa sakɩyɛ ɛsɩnda kɛnɛ ɛzɩ kedizasi sɔsɔsɩ ɖeɖe mbʊ yɔ. 

Kpaɣ nɛ kpaɣɖʊ 20 alɩwaatʊ taa jazz minziiki paɣla halɩ kɩtalɩ ajɛyɛ sakɩyɛ taa, nɛ halɩ paa ɛjaɖɛ nɖɩ ɖɩ-taa lɛ kɩkpaɣ wɛtʊ ɛzɩ egeetiye sɔɔlʊʊ se pɩkɛdɩna-ɖɩ yɔ. Kpaɣ sɔnɔ ɖɛ-tɛ avema anɛ a-taa jazz lɩ sakɩyɛ nɛ ɖɩpɩzɩɣ ɖɩtɩlɩ nabɛyɛ jazz afro-cubain, jazz West Coast, ska-jazz, avant-garde jazz indo-jazz soul jazz, kuduyuu tɛ jazz, latɛŋ jazz, jazz funk, loft jazz, jazz punk, acid jazz, rap jazz, M-base nɛ nu jazz.

Ɛyaa mba palaba jazz minziiki tʊmɩyɛ yɔ pɛkɛ piyanoo maɖaa pa-taa kɔyɔ Duke Ellington, Art Tatum, Thelonious Monk, Bud Powell, Oscar Peterson, Herbie Hancock nɛ Count Basie, nɛ aŋgada hʊlɩyaa kɔyɔ Louis Armstrong, Dizzy Gillespie nɛ Miles Davis, selesiyu kɔyɔ Charles Mingus, fɛtɛyɩŋ tɩnaa kɔyɔ Coleman Hawkins, Lester Young, Charlie Parker nɛ John Coltrane, cɩmʊʊ ɖeɣa tʊ Sidney Bechet nɛ hendu teyaa kɔyɔ Billie Holiday, Nina Simone nɛ Ella Fitzgerald.

Pʊcɔ pɩnaɣ 1808 alɩwaatʊ lɛ pɩtɩŋna yomtu tʊmɩyɛ yɔɔ lɛ ɛyaa kɩkpɛda kaatɛma talʊʊ Etaazuunii tɛtʊ ɛzɩ miiliiyɔɔ kʊyʊmʊʊ mbʊ yɔ palɩna sahara nɛ hadɛ kiŋ ajɛyɛ taa, kɔzɩ kɔzɩ Afrika nɛ Wɩsɩ Ɖɩlɩyɛ taa ajɛyɛ taa nɛ Koŋgoo pɔɔ fɛɛŋ taa. Kɛlɛ ɛyaa pɔkɔna pɛ-tɛ soo sɔnzɩ lona ana a-taa peeɖe.
Tɩlɩyɛ alɩwaatʊ taa mʊsɩ

Tɩlɩyɛ soo yaa cɔlɩɩ minziiki pɩkɛ wɩsɩ ɖɩɖʊyɛ taa taa kiŋ tɩlɩyɛ tɩnaa minziiki ŋgʊ kɩlɩna ɛsɔ sɛtʊ aŋgba cɔlɔ, kɩwɛɛ ndɩ ɛyaa kpeekpe tɛ ŋgʊ kpaɣ ɖooo hɛkʊ alɩwaatʊ ŋkɔɔ ŋtalɩna sɔnɔ ɖa-kɩyakɩŋ. Paya-kʊ se cɔlɩyɛ minziiki kɔyɔ pɩlɩna mbʊ kɩlɩ cɔɔlɩyɛ alɩwaatʊ taa yɔ, kpaɣ kpaɣɖʊ 18 ŋtalɩ pɩnaɣ 1820 alɩwaatʊ. Wolfgang Amadeus Mozart (pɩnzɩ 1756 ŋtalɩ 1791) kaakɛna ɛyʊ weyi ɛɛkɩlɩ minziiki ŋgʊ kʊ-tʊmɩyɛ labʊ yɔ. 

Kamaɣ ŋga kaawɛ yaa katʊkaɣ cɔlɩɩ minziiki (nabʊyʊ taa payaɣa ɖɔɖɔ se minziiki sɔsɔʊ yɔ) nɛ ɛyaa tɩŋa tɛ minziiki yɔ kaawɛ mɩzɩzɩ yaa taaɖɔɔ. 
Mbʊ lɛ hendu kalɩyaa nabayɛ ɛzɩ Jean-Philippe Rameau, Johann Sebastian Bach yaa Joseph Haydn maɣa pa-tʊma pɩcɛlɩna wɛɛ naayɛ keekee, (kujukasi cɔɔcɩ kɩlaŋ yaa wiyaʊ pɩɣa Esterhazy tɔɔnaɣ tɔɔʊ cɔlɔ mbʊ yɔ).

Paa nɛ nesi kɩbanzɩ yɔɔ yaa lɩmɩyɛ yɔɔ, kajalaɣ wulaɣu taa Claude Debussy, Gustav Mahler nɛ Serguei Prokofiev, naalɛ ŋgʊ Maurice Ravel, Jean Sibelius nɛ Igor Stravinski, naatozo ŋgʊ taa Maurice Ravel, Jean Sibelius nɛ Igor Stravinski.
Weŋgalaɣ minziiki

Cɔlɩɩyɛ alɩwaatʊ taa minziiki wondu taa lɛ, weŋgalaɣ minziiki kɛ mʊsɩ tʊmɩyɛ, pɩkɛ ɖɔɖɔ minziiki naa ndɩ ndɩ tʊmɩyɛ wena akɛ atɩŋa weŋgalaɣ mʊsɩ yɔ. Weŋgalaɣ mʊsɩ caɣ ndɩ nɛ kuduyuu tɛ soo, pʊ-tɔbʊʊ se kʊyʊm yaa sakɩyɛ tɛ soo, ɖɔɖɔ ɛzɩ minziiki ŋgʊ kɩfɛyɩna soo wondu pʊɖɔɔ yɔ.
  
Kpaɣ kpaɣɖʊ 17 wɛɛ taa mbʊ yɔ, mʊsɩ wondu taafɛyɩ pʊɖɔɔ, ɖɩcɔna kɔyɔ hikasi wondu kaawɛna ɛzɩ kabɩyɛ taa ɖɩnaʊ keɣsi tɩnaa nabayɛ makɩɣ ehesi cɩmɩŋ yɔ, pɩɩkɛ hɩsɩ wondu, cɩmʊʊ pɩyʊ, pʊwayɩ aŋgada pɩɖɛʊ wobu yɔɔ wobu yɔɔ pazɩ pazɩ. 

Ɖɛʊ yɔɔ ɖɛʊ yɔɔ mbʊ lɛ, minziiki naa kɩbɩma kpaɣ ɛzɩ concerto grosso, suite, sonate paɣlɩ, nɛ papazɩ pa-tɩ malɩsɩnaʊ nɛ minziiki kɩfalʊʊ kʊ nɛ yɔ.
Hɩpɔpʊ

Hɩpɔpʊ, pɩkɛ payɛ nɛ hendu teu tʊmɩyɛ, pɩkɛ minziiki ŋgʊ kɩ-taa lɛ ɖɩnaɣ se ɛyʊ kʊyʊm ɛnʊ ɛɖɩna hendu kalʊʊ nɛ ɛpaɣ ɛ-tɩ yɔɔ. Pɩkɛ ɛsakuliye tʊmɩyɛ nɛ nesi tɛɛ laɣsɩ tʊmɩyɛ nɖɩ ɖɩñɔ Etaazuunii ɛjaɖɛ taa nɛ New York, South Bronx kpaɣ pɩnaɣ 1970 alɩwaatʊ taa. Ɖɩlɩna ɛyaa kɩkpɛda mba paawɛ ageeta cikpena taa New York yɔ. Minziiki ŋgʊ kʊ-tʊmɩyɛ nɖɩ ɖɩtɩ paɣlɩ lɔŋ lɔŋ kɛ ɛjaɖɛ taa nɛ halɩ pɩtana ajɛyɛ sakɩyɛ se pɩsa nɛ pɩpɩsɩ ɛsa kuliye pɩyʊ paale. Minziiki ŋgʊ kɩ-taa peeɖe lɛ ɖɩnaɣ pilinzɩ sakɩyɛ nzɩ yɔ rap yaa Mcing, Djing, break dancing yaa b-boying, graffiti nɛ beatboxing. 

Hɩpɔpʊ tɔmʊʊ lɩɣ yɔ pɛcɛla se Keit Cowboy lɩzɩna-kʊ, ɛɛkɛ payʊ  kɛ Grandmaster Flash and the Furious Five. Ŋgʊ alɩwaatʊ ndʊ tɩ-taa Lovebug Starski, Keit Cowboy nɛ DJ Hollywood lakaɣna nɛ tʊmɩyɛ nɛ tɔmʊʊ ŋgʊ mbʊ pʊyɔɔ yɔ paasɩma minziiki ŋgʊ payaɣa-kʊ se disco rap. 

Hɩpɔpʊ minziiki paɣtʊ tɔm paɣzɩ ɖooo pɩnzɩ 1970, alɩwaatʊ ndʊ ɛyaa kɩkpɛɛda paɣza ɖɔʊʊ sakɩyɛ sakɩyɛ New York ɛjaɖɛ taa yɔ, kɔzɩ kɔzɩ Bronx hɔɔlʊʊ taa Afrika nɛ Amerika evepiyaa. Kɛlɛ ɛyaa mba pa-taa peeɖe wɛɛ DJ waa mba minziiki ŋgʊ ɛyaa tɩŋa kaasɔɔla yɔ pɩkɩlɩna funk nɛ soul. 

Payɛ kɩsɛyɩyɛ nɖɩ ɖɩyaɣ se rap, payɛ nɖɩ ɖɩlɩna Afrika nɛ Amerika ajɛyɛ taa kɛnɛ, kɔzɩ kɔzɩ Afrika hɔɔlɩŋ taa pɩkɔzɩna keɣsi maɖa cɔlɔ kɛ Afrika nɛ wɩsɩ ɖɩlɩyɛ taa ajɛyɛ taa.
Opera

Opera pɩkɛ minziiki tʊmɩyɛ nɛ tanaʊ amʊza pɩcɛlɩna soo maɖʊ nɛ payaa, pɩkɛ takayaɣ cikpelaɣ nakɛyɛ ŋga ka-taa ɛyaa ɖɔɔ nɛ paa weyi lɛ nɛ ɛ-tʊmɩyɛ nɖɩ ɛlakɩ yɔ. Pɩkɛ wɩsɩ ɖɩɖʊyɛ taa ajɛyɛ taa lɛ keɣa mʊsɩ. Ɛyaa mba peteɣ hendu ndʊ mbʊ yɔ pɩlɩna paa weyi ɛ-tʊmɩyɛ yɔɔ yɔ makɩna ɛ-cɩmʊʊ. 

Minziiki ŋgʊ kɩlɛzʊʊ pɩlɩna paa ɛjaɖɛ nɖɩ lɛ ɖɩ-tɛ nɛ wɛɛ ɖɔɖɔ cɔlɔ nɛ payaɣ-kʊ hɩla ndɩ ndɩ pɩlɩna paa hɔɔlʊʊ lɛ kɩ-tɛ. Ɖeɖe nɛ sɔnɔ yɔ tʊma ana palakɩ-yɛ opera kuduyiŋ tɛɛ, pɩkɛna tanaŋ amʊʊza tʊmɩyɛ kɛ amʊʊza kuduyiŋ taa. Serge Dorny ɛlɛ ñaakɛna Lyon opera ñʊʊ tʊ ɛ-cɔlɔ lɛ se pɩlʊʊ takayaɣ yɔɔ lɛ, opera waa kpɛndɩ kudokiŋ loɖo, nɛ pa-taa peeɖe lɛ mba mba pamakɩ-wɛ tam yɔ pamaɣna mɩnʊʊ yeke koŋ. 

Opera wɩsɩ ɖɩlɩyɛ taa ñɩŋʊ ñɔ Itaalii ɛjaɖɛ taa kɛ Florence kpaɣɖʊ 17 alɩwaatʊ taa. Pɩnaɣ 1598 kɛ Mantoue, Jacopo Peri ma Dafne, nɛ pakpaɣ-kʊ ɛzɩ kajalaɣ opera nɛ alɩwaatʊ ndʊ tɩ-taa lɛ payaɣa-kʊ se dramma per musica. Heinrich Schütz ma pɩnaɣ 1627, kajalaɣ opera nɛ Caama kʊnʊŋ taa, Dafne kɛlɛ kɩ-tɛ soo kɔɔ pile. 

Angletɛɛrɩ ɛjaɖɛ taa kɛ Caama ɛjaɖɛ tʊ Georg Friedrich Haendel (pɩnzɩ 1685 ŋtalɩ 1759) kaamʊ niiye, ɛnʊ pakɩlaɣ sam. Ɛma opera waa 40 nɛ Itaalii yɔɔdaɣ taa kɛ pɩnzɩ 120 ŋtalɩ 1730, pʊwayi yɔɔ ekisana oratorio yɔɔ kiŋ.
Kuduyuu tɛɛ minziiki

Kuduyuu tɛɛ minziiki, pɩkɛ hendu teuu tʊmɩyɛ nɖɩ ɖɩkɛ hikasi wondu pɩyʊ, ɖasɩ, kuwiviri yaa mabʊ kɛlɛ paa hɔɔlʊʊ ŋgʊ lɛ nɛ kʊ-tʊmɩyɛ tʊ. Nabʊyʊ taa tiluu nabʊyʊ ɛkpɛndɩ nabʊlɛ taa yaa nabutozo taa pɩcɛlɩna hikasi cɔlɔ kɔyɔ pɔtɔŋ se pɩkɛ kuduyuu tɛɛ soo, pɩcɛzɩ pʊyɔɔ kɔyɔ pɛtɛzɩɣ yɔɔdʊʊ yem soo. 

Ɛyaa naalɛ, naatozo, nananza, kagbanzɩ, loɖo, lʊbɛ, lutozo, nakʊ nɛ hiu tʊmɩyɛ laɣsɩ kaapɔza pʊ-tʊmɩyɛ tɩnaa cɔɔlɩyɛ paɣtʊ, tiluu, mabɩtʊ pɩlɩna soo wondu cɔlɔ, kɛlɛ ɛyaa ŋñɩɩ pɩzɩna tʊmɩyɛ nɖɩ pɛ-tɛ alɩwaatʊ ndʊ tɩ-taa.

Tɔmpiye kuduyuu tɛɛ soo lɩ kpaɣ baroki alɩwaatʊ taa, pɩkɛ tɩ-teyaa paɣtʊ se petee-tʊ pa-taa pa-taa yeke.
Ɛsɔ Tɔm kɩbandʊ tɩŋɩyaa ŋgbɛyɛ

Ɛsɔ Tɔm kɩbandʊ tɩŋɩyaa ŋgbɛyɛ, pɩkɛ Krɩstʊ Ɛsɔ sɛtʊ ŋgbɛyɛ. Tɔmpiye ɛsɔ tɔm kɩbandʊ tɩŋɩyaa ŋgbɛyɛ lɩna yʊsɩyʊ tɔmʊʊ cɔlɔ mbʊ se Ɛsɔ Tɔm kɩbandʊ tɔmpiye cɔlɔ. Pɩkɛ Ɛsɔ sɛtʊ ŋgbɛyɛ nɖɩ ɖɩñɔɔ pɩtɩŋna pɩɣyɩyaa lɛɛzɩtʊ lɩmaɣzɩyɛ cɔlɔ pɩtɩŋna Luther yɔɔ kpaɣ pɩnzɩ 1520 wɛɛ taa nɛ kɩkɛ pɩɣyɩyaa cɔɔcɩ.  
Ɛsɔ Tɔm kɩbandʊ tɩŋɩyaa ŋgbɛyɛ, ɛyaa mba pɛkɛ Ɛsɔ tɔm susiyaa kɛ agbeɣla sɔsɔna ɛsɩnda. Pa-paɣtʊ taa lɛ ŋmʊwa nɛ ŋtisi kɔyɔ pʊmʊna se pɔsɔŋ Ɛsɔ tɛ lɩm kiɖeɖem kɛlɛ pamɩsɩ-ŋ lɩŋamʊʊ taa nɛ pɩñalɩ ñɔ-yɔɔ kʊwɛkɩm tɩŋa. Pɩkɛ sɔnzɩ nzɩ ɛ nɛ cejewa lɛɛna pɛkpɛndʊʊ yɔ.

Kpaɣɖɩŋ sakɩyɛ ɖɛwa, kɛlɛ mekizaa waa mba, pʊ-tɔbʊʊ se pɩɣyɩyaa pekpeli agbeɣla sɔsɔna sakɩyɛ nɛ payaa-yɛ se Ɛsɔ Tɔm kɩbandʊ tɩŋɩyaa tɛ ɛyaa, pɛwɛɛ pa-tɩ yɔɔ fɛɛɛ, pɔ-tɔm wɛɛ ndɩ nɛ pɔsɔɔlɩ pʊtɔdɩyɛ naʊʊ tɔm pɩkɩlɩ cɔɔcɩ naa lalaa. Kpaɣ pɩnaɣ 2014 mbʊ yɔ pakalɩɣ ŋgbɛyɛ nɖɩ ɖɩ-ɛyaa kɔyɔ patalɩ tɔm mʊyaa ɛzɩ miiliiyɔɔ waa 600 kedeŋa kpeekpe taa.

Kiɖe tɛɛ lɛ, lɛɛzɩtʊ lɩmaɣzɩyɛ taatukuna cɔɔcɩ naa yaa politiki tɔm, pɩɩkɛ ɛsɔ tɔm yɔɔ maɣzɩm piŋ tɔm. Ɛsɔ yɔɔ tisuu lɩmaɣza kaakɛna Luther (pɩnzɩ 1483-1546) ɛnʊ weyi ɛgbaɣ lila huɖe taa yɔ, huɖe nɖɩ Pierre Valdo kaatɛma ñɔɔzʊʊ yɔ kpaɣ kpaɣɖʊ 12 tɛmtʊ alɩwaatʊ taa Fransɩɩ ɛjaɖɛ taa yɔ, Itaalii nɛ Suwisi, John Wyclif (pɩnzɩ 1320 ŋtalɩ 1384), Angletɛrɩ nɛ Jan Hus (pɩnzɩ 1369 ŋtalɩ 1415) kɛ Prague nɛ Bohême. Kɛlɛ ɖacaa papa kizi cɛlʊʊ Ɛsɔ tɔɔnaɣ Luther kɛlɛ ɛlɛ nɛ ɛ-tɔm sɔɔlɩyaa papɩsɩ pa-tɩ Luther ŋgbɛyɛ tɩnaa.
Pantekoti ŋgbɛyɛ

Pantekoti ŋgbɛyɛ pɩkɛ fezuu kiɖeɖeu tibitu apostoloo waa tɛ ŋgbɛyɛ, pɩkɛ Ɛsɔ Tɔm Kibandʊ tɩŋɩyaa ŋgbɛyɛ nɖɩ ɖɩlɩna Amerika pasɩtɔɔr waa pa nɛ yɔ pɔ-cɔlɔ yɔ Charles Fox Parham nɛ William Joseph Seymour kɛ Etaazuunii ɛjaɖɛ taa pɩnaɣ 1906, pʊ-tɔbʊʊ ɛyaa mba papazɩna tɔm ndʊ. 

Pasɩma ɛyaa mba nɛ mbʊ yɔ mbʊ lɛ mbʊ pɛcɛlɩ pa-tɩ siŋ Ɛsɔ Tɔm Takayaɣ kiɖeɖeɣa, ɖaɣnʊʊ lʊlʊʊ kɩfam, Fezuu Kiɖeɖeu lɩm sɔʊʊ, Fezuu Kiɖeɖeu kʊjɔŋ, lɩm sɔʊʊ sɔnzɩ kɛ ɛyʊ sʊtɩyʊ se pɩwɩlɩ ɛpɩsa tɔm kiɖeɖetu aseɣɖe tʊ, tɔm sʊsuu lɩmaɣza tʊ, ɛyʊ siɣsiɣ tʊ, weyi ɛtɛtyɩɣ cɔɔcɩ nɛ Kewiyaɣ pɔ-tɔm yɔ. Pew Research Center ñɩna nɛ kɩna se kpaɣ pɩnaɣ 2011 wɛɛ taa mbʊ pakalɩɣ ɛyaa mba yɔ patalɩ ɛyaa miiliiyɔɔ waa 279 mbʊ yɔ.

Pantekoti aŋgba sakɩyɛ wɛna a-tɛ tɔm wɩlɩtʊ yaa kpɛlɛkɩtʊ ndɩ nɛ lalaa, nɛ pañɩkɩɣ niye Ɛsɔ tɔm takayaɣ tovonum yɔɔ, nɛ ɛzɩma ɛyʊ ɛlɛɣzɩ ɛ-laŋɩyɛ pɩtɩŋna Yeesuu Krɩstʊ yɔɔ tisuu. Ɖɔkɔtɔ sɔsɔ Jackie David Johns tɔŋ se siŋ lɛ pantekoti ɛyaa sɔɔlɩ pɩtɩfɛyɩ takayasɩ maʊʊ se mbʊ pʊyɔɔ yɔ fezuu kiɖeɖeu lakɩ paa ɛzɩmta lɛ tʊmɩyɛ piŋ Ɛsɔ tɔm takayaɣ taa. Ɛyaa mba pɔ  cɔlɔ lɛ ŋkatɩɣ Ɛsɔ tɔm takayasi kɩmamasɩ kɔyɔ pɔ-tɔbʊʊ ŋkatɩɣ Ɛsɔ ɖɔɖɔ nɛ mbʊ yekina nɛ ɖa nɛ Ɛsɔ ɖikpɛndʊ kʊyʊm nɛ ɖɩnɩɣ ɛzɩma kedeŋa ɖɔŋ yɔ.

Ɖɩcɔna piŋ kɔyɔ ɛyaa mba pɛ-tɛ tisim kpeekpe yɔɔ kɛlɛ se pɩlɩna Yeesuu Krɩstʊ sɩm nɛ e-femtu ɛzɩ pepimi-ɩ pɩlaʊ taa yɔ lɛ ɛha waɖɛ se pekpeɣ kʊwɛkɩm, se ɛyaa tɩŋa nɛ Ɛsɔ peceɣ pɩtɩŋna Tɔm Kiɖeɖetu yɔɔ. Ŋgbɛyɛ ɖɩ-paɣtʊ kɔyɔ se pɔcɔ ŋyaa na-tɩ se ŋkɛ Krɩstʊ tʊ lɛ pʊpɔzʊʊ se paɖaɣnɩ-ɩ lʊlʊʊ.
Karolina Hayɩ Kiŋ

Karolina Hayɩ Kiŋ kɛna Etaazunii ɛjaɖɛ taa tɛtʊ cikpetʊ natʊyʊ. Nɛ Etazuunii ɛjaɖɛ ɖɩnɛ ɖɩ-taa lɛ ajɛya cikpena naayɛ nɩɩnɩwa kpɛndɩna nɛ aɖʊ nɔɔ nɛ awɛɛ ɛjaɖɛ kʊɖʊmɖɩyɛ taa kpayɩ. Etaazunii tɔbʊʊ nɛ kabɩyɛ taa se ajɛya kɩkpɛndʊʊ. 

Tɛtʊ ndʊ tɩcɔ ɛjaɖɛ cikpeɖe ɖɩnɛ nɛ tɩta yɔ ndʊ yɔ: Wɩsɩ ɖɩlɩyɛ taa lɛ Atɩlantiki lɩŋgamʊʊ, hadɛ kiŋ lɛ Zɔɔrzii nɛ Karolina Hadɛ Kiŋ. Ɛjaɖɛ ɖɩnɛ ɖɩ-tɛtʊ sɔsɔtʊ payaɣ se Ralee nɛ ndʊ tɩ-taa ɛyaa kɩla yɔ ndʊ lɛ Salɔtɩ. Pamaza Karolina Hadɛ Kiŋ ɛjaɖɛ cikpeɖe ɖɩnɛ ɖɩ-walanzɩ taa lɛ, panaa se ɖɩ-walanzɩ talɩ ɛzɩ 82 965 km2 nɛ ɖenɖe tɛtʊ ñabɩ wɛɛ yɔ, peeɖe pɩtalʊʊ ɛzɩ 78 051 km2 yɔ nɛ ɖenɖe lɩm ñɛwɛɛ yɔ, peeɖe ñɛwɛʊ ɛzɩ4 915 km2 yɔ pʊtɔbʊʊ se pɩtalʊʊ ɛzɩ looɖo yɔ kɛ mɩnɩʊ yɔɔ. 
	
Ɛjaɖɛ ɖɩnɛ nɖɩ kɛŋna ɛjaɖɛ 8 ñɩnɖɛ nɖɩ ɖɩsʊ Etaazunii ajɛya kɩkpɛndʊɣ ŋgbɛyɛ taa yɔ. Ɛlɛ pɩɩkɛ agoza fenaɣ kɩyakʊ 23 ŋgʊ wiye pɩnaɣ 1788. Pɩnaɣ 2010 taa paakalɩ kɩgalʊʊ kɛ ɛjaɖɛ ɖɩnɛ ɖɩ-taa lɛ paana ɛyaa ɛzɩ 4 625 364 yɔ. Ɛjaɖɛ ɖɩnɛ ɖɩkɛŋna 24 ñɩnɖɛ ɛyaa ɖɔʊ taa kɛ Etazuunii ajɛya kɩkpɛndʊʊ kpeekpe taa.

Payaɣ Karaolina Hadɛ Kiŋ ɛjaɖɛ cikpeɖe ɖɩnɛ ɖɩ-ñʊʊdʊ seHenry McMaster piyele nɛ komina ñʊndinaa kɔyɔ: Lɩndsey Graham nɛ Tim Scott. Kʊnʊŋ ŋgʊ pakɩlʊʊ yɔɔdʊʊ ɛjaɖɛ ɖɩnɛ ɖɩ-tɛ komina tʊma taa nɛ pawɩlʊʊ-kʊ sukulinaa taa ɖɔɖɔ yɔ, ŋgʊ lɛ yɔ aŋgilisi. Pamaza ɛjaɖɛ cikpeɖe ɖɩnɛ ɖɩ-walanzɩ taa lɛ, panaa se ɖɩ-walanzɩ talɩ ɛzɩ 126 256  km2 nɛ ɖenɖe tɛtʊ ñabɩ wɛɛ yɔ, peeɖe pɩzʊʊ pɩtalɩ ɛzɩ 126 256 km2 yɔ nɛ ɖenɖe lɩm ñɛwɛɛ yɔ, peeɖe ñɛwɛʊ ɛzɩ 13 253 km2 yɔ pʊtɔbʊʊ se pɩtalʊʊ ɛzɩ 9,5 yɔ kɛ mɩnɩʊ yɔɔ. Peeɖe tetʊ ndʊ tɩkɩla walanzɩ yɔ lɛ Saarlɔtɩ.

Ɛjaɖɛ ɖɩnɛ nɖɩ kɛŋna ɛjaɖɛ 12 ñɩnɖɛ nɖɩ ɖɩsʊ Etaazunii ajɛya kɩkpɛndʊɣ ŋgbɛyɛ taa yɔ. Ɛlɛ pɩɩkɛ kamɩŋ fenaɣ kɩyakʊ 21 ŋgʊ wiye pɩnaɣ 1789. Pɩnaɣ 2017 taa paakalɩ kɩgalʊʊ kɛ ɛjaɖɛ ɖɩnɛ ɖɩ-taa lɛ paana ɛyaa ɛzɩ 10 273 419 yɔ. Ɛjaɖɛ ɖɩnɛ ɖɩkɛŋna 10 ñɩnɖɛ ɛyaa ɖɔʊ taa kɛ Etazuunii ajɛya kɩkpɛndʊʊ kpeekpe taa.

Payaɣ Karolina Hayɩ Kiŋ ɛjaɖɛ cikpeɖe ɖɩnɛ ɖɩ-ñʊʊdʊ se Roy Cooper piyele nɛ komina ñʊndinaa kɔnɩyaa kɔyɔ: Richard Burr nɛ Thom Tillis.

Kʊnʊŋ ŋgʊ pakɩlʊʊ yɔɔdʊʊ ɛjaɖɛ ɖɩnɛ ɖɩ-tɛ komina tʊma taa nɛ pawɩlʊʊ-kʊ sukulinaa taa ɖɔɖɔ yɔ, ŋgʊ lɛ yɔ Eŋgilisi.
Burrhus Frederic Skinner

Burrhus Frederic Skinner kɛ ɛyʊ weyi ɛlaba ɛyʊ fitenum sukuli yɔ ɛkɛ mazɩyʊ Amerika ɛjaɖɛ taa. Ivan Pavlove tʊma kaañaɣ ɛ-yɔɔ piŋ ɛ nɛ John Watson. Palʊla Sinner pɩnaɣ 1904 Pennsylvani kɛ Etaazuunii ɛjaɖɛ taa.

Ɛmʊ sukuli sɔsɔʊ taa takayaɣ ŋga kawɩlɩɣ se ɛkɛ sukuli pɩɣa sɔsɔ yɔ lɛ kɛ *Hamilton College* taa Ɛŋglɩsɩ ɛjaɖɛ pɩnaɣ 1926 lɛ ɛkpaɣ lɩmaɣza mbʊ se ɛtɛzʊʊ ɛ-tɛ kpɛlɛkɩtʊ sukuli kɛ Harvard sukuli kɩtɛzʊʊ taa, peeɖe ɛmʊ ɛyʊ fetenum kpɛlɛkʊʊ takayaɣ sɔsɔ pɩnaɣ 1931. Peeɖe ɛcaɣ pɩkɔɔ pɩsɩna pɩnaɣ ŋga 1936 ɛ-tɛ kpɛlɛkɩtʊ nɔmɔʊ taa. Ɛwɩlɩ sukuli Minnesota sukuli kɩtɛzʊʊ taa, ɛpɩsɩ peeɖe sukuli ŋgʊ kɩ-taa takʊʊ nɛ wiluu tʊmɩyɛ ñʊʊ tʊ kɛ Indiana sukuli kɩtɛzʊʊ taa pɩnaɣ 1945. 

Ɛpɩsɩ sukuli kɩtɛzʊʊ ŋgʊ kɩ-taa pɩnaɣ 1948, nɛ pɛkpɛlɛkɩ-ɩ ɛyʊ fitenum tɔm camɩyɛ nɛ ɛwɛɛ tʊmɩyɛ ndɩ ɖɩ-yɔɔ halɩ ɛkɔɔ ewolo hɛzʊʊ pɩnaɣ 1974. Ɛsɩpɩna calɩm pɩcɛɖɛ kʊdɔŋ kɩyɛna fenaɣ kɩyakʊ 18 pɩnaɣ 1990. Pepimi-ɩ Mount Auburn pɩlaŋ yɔɔ. Burrhus Frederic Skinner kɛ ɛyʊ weyi ɛlaba ɛyʊ fitenum sukuli yɔ ɛkɛ mazɩyʊ Amerika ɛjaɖɛ taa. Ivan Pavlove tʊma kaañaɣ ɛ-yɔɔ piŋ ɛ nɛ John Watson.
Carl Gustav Jung

Carl Gustav Yung yɔɔdaɣ taa lɛ pɩlʊʊ se /ˈkarl ˈɡʊstaf ˈjʊŋ/ ɛkɛ ɛyʊ fitenum ɖɔkɔtɔ Suwisi ɛjaɖɛ taa, palʊla-ɩ hasɩyaɖɛ fenaɣ 26 pɩnaɣ 1875 Kesswil (Thurgovi kantɔŋ taa) nɛ ɛsɩ mɩsɩkʊm fenaɣ kɩyakʊ 6 pɩnaɣ 1961 taa kɛ Küsnacht (Zurich kaŋtɔŋ taa Suwisi ɛjaɖɛ taa.  

Paasɩŋ keekee Carl Gustav Jung fezuu caɣʊ tɔm sakɩyɛ. Mbʊ pʊyɔɔ yɔ ekiza se ɛɛmaɣ ɛ-maɣmaɣ ɛ-tɩ tɔm takayasɩ taa. Ɛyʊ weyi payaɣ se Aniéla Jaffé mana ɛ-yɔɔ tɔm, ɛnʊ pɩzɩna nɛ ɛñɩtɩna Jung nɛ ɛmʊ ɛ-yɔɔ tɔm takayasɩ nasɩyɛ kpaɣ pɩnaɣ 1957, ŋngʊ alɩwaatʊ ndʊ ɛɛwɛna pɩnzɩ 83.  
Carl Gustav Jung palʊla-ɩ pɩnaɣ 1875 Kesswil, Suwisi ɛjaɖɛ taa, kɛ Caama cejewiye naɖɩyɛ liɖe taa kɛlɛ cɛjɛ hɔɔlʊʊ taa ɛ-caa kaakɛ Luther tɛ pasɩtɔr. Ɖoyo hɔɔlʊʊ taa lɛ, Jung lɩna ɖɔkɔtɔ naa sakɩyɛ tɛ. Ɛ-takayaɣ ŋga ɛya-kɛ hɩɖɛ se Me-fezuu yɔ ka-taa ɛlɩzɩ tɔbʊʊ nɛ ɛwɩlɩ ɛzɩma ɛsɔɔlɩ Ɛsɔ Tɔm kpem nɛ ɖɔkɔtɔ tʊmɩyɛ yɔ.

E-ɖoo Emilie, palʊla-ɩ Preiswerk ɛ-tɛ nɛ Nürtingen kiŋ nɛ ɛ-tɛ lʊlʊʊ taa pɛkpɛndɩ ɛyaa hiu nɛ naalɛ. Pɩkɔma lɛlaɣ fenaɣ kɩyakʊ 14 pɩnaɣ 1903, ɛkpaɣ halʊ Emma Rauschenbacch, ɛ nɛ-ɩ palʊlɩ piyaa kagbanzɩ. Emma tɛ mba lukaɣna waacɩ naa nɛ paawɛ ñɩm kpem nɛ pɛwɛɛ Schaffhouse kaŋtɔŋ taa.
Donald Trump

**Donald John Trump**, palʊla-ɩ mɩsɩkʊm fenaɣ kɩyakʊ 14 pɩnaɣ 1946 New York tɛtʊ taa, ɛkɛ mansʊʊ malɩ ɛyʊ, ɛlakɩ tʊmɩyɛ kɛlɛm kɛlɛm waa tʊmɩyɛ taa ɛkɛ Amerika tʊ, ɛkɛ kpaɣ ɖooo kɔlaɣ fenaɣ kɩyakʊ 20 pɩnaɣ 2017 alɩwaatʊ kɛ Etaazuunii ɛjaɖɛ tʊ. His president term ended on January 20, 2021. Ɛlakɩ tʊmɩyɛ ɛ-caa nesi tɛɛ tʊmɩyɛ sɔsɔyɛ ɖeɖe nɖɩ payaɣ se Elizabeth Trump & Son, kɛ alɩwaatʊ ndʊ ɛlakaɣ tadɩyɛ sukuli Wharton yɔ Pɛnsilvaanii sukuli kɩtɛzʊʊ taa yɔ.  

Pɩkpaɣ nɛ pɩnzɩ 1970 lɛ, ɛwɛna ɖɛsɩ sakɩyɛ nzɩ sɩ-hɩla sɛwa yɔ, ɖɩsɩ sɔsɔsɩ sakɩyɛ sakɩyɛ nɛ payaa-zɩ ɛ-hɩɖɛ. Ɛ-ɖɩsɩ nzɩ sɩ-taa peeɖe ŋga kaakɩlɩ wɛnaʊ ɛsɔda kuduyiŋ nɛ pɩkɩlɩ ɖɔʊ yɔ ŋga yɔ Trump Tower kɛwɛ New York tɛtʊ taa, nɛ ɖɩsɩ sɔsɔsɩ lɛɛsɩ sakɩyɛ kaawɛ ajɛyɛ lɛɛna taa. Pazɩ pazɩ yɔɔ ɛkɔɔ ɛpaɣzɩ politiki tɔm taa ɖʊ ɛ-nɔɔ kpaɣ pɩnaɣ 1980 wɛɛ taa. 

Palʊla Donald Trump kɛ Jamaïka kooka taa, Queens egeetiye taa kɛ New York tɛtʊ taa. Pɔsɔ-ɩ Ɛsɔ tɛ Lɩm nɛ pakpazɩ-ɩ ɖoŋ pɩɣyɩyaa Ɛsɔ sɛtʊ ŋgbɛyɛ taa kɛnɛ kɛ e-kooka taa. Ɛ-caa nɛ e-ɖoo pɔ-cɔlɔ lɛ ɛkɛ naanza tʊ kɛ piyaa kagbanzɩ hɛkʊ taa, ɛ-caa kɔyɔ Fred Trump (palʊla ɛlɛ pɩnaɣ 1905 nɛ ɛsɩ 1999) nɛ e-ɖoo kɔyɔ Mary Anne Trump palʊla-ɩ MacLeod cejewiye taa pɩnaɣ 1912 nɛ ɛsɩ pɩnaɣ 2000. Ɛwɛna ɖalaa naalɛ nɛ kɔɔnaa naalɛ ɖɔɖɔ Maryanne Trump Barry, Fred Jr., Elizabeth, nɛ Robert. Fred Trump Jr, ɛkɛ Donald Trump ɖalʊ sɔsɔ ɛsɩba pɩnaɣ 1981 pɩtɩŋna ɛ-sʊlʊm ñɔtʊ yɔɔ kɛnɛ, kɛlɛ Donald Trump kpa ɛ-tɩ nɛ ekizi sʊlʊm tɩŋa keŋkeŋ ñɔʊʊ nɛ sɩgaa naa ñɔʊʊ ɖɔɖɔ. 

Donald Trump caa liɖe kɛ Caama ŋgʊ e-ɖoo liɖe kɔyɔ Ekɔsɩ. Ɛ-cɔzɔ naa kaalɩna Kallstadt. Frederick Trump, Donald Trump cɔzɔ kɛlɛ, pɩsɩ ɛ-tɩ ñɩm tʊ pɩtɩŋna ɛlakaɣ tʊmɩyɛ akɔma tɔɔnasɩ ɖɩpɛdɩyɛ taa.
Elizabeth 2

Elisabeth 2 tʊ (Ɛŋglɩsɩ kʊnʊŋ taa lɛ, Elizabeth II), palʊla-ɩ ɖomaɣ fenaɣ kɩyakʊ 21 pɩnaɣ 1926 Mayfair tɛtʊ taa (Londres), ɛkɛ abiɖe ɛgbam yaa wiyaʊ halɩñɩnʊ kɛ Kewiyaɣ kɩkpɛnaɣ ɛjaɖɛ taa kɛ Bretñɩ nɛ Irland nɛ hayɩ kiŋ ɛjaɖɛ, ɛkɛ ɖɔɖɔ Commonwealth of Nations ñʊʊ tʊ, pʊ-tɔbʊʊ ajɛyɛ mɛwɛ man-tɩ yɔɔ waa wena akpɛndɩ nɩɩnɩwa nɛ naalɛ yɔ.  

Alɩwaatʊ ndʊ ɛ-caa George 6 kpaɣ kewiyitu yɔ pɩnaɣ 1936 pɩlɩna mbʊ ɛ-ɖalʊ Edouard 8 kiza kpelaɣ yɔ, lɛ Elisabeth pɩsɩ peyebina-m ñɩm pɩɣa Ɛŋglɩsɩ ɛjaɖɛ taa. Pɩkɔma kedeŋga kpeekpe you naalɛ ŋgʊ alɩwaatʊ lɛ, Elisabeth sʊʊ Auxiliary Territorial Service, pɩkɛ sɔɔjɛtʊ tʊmɩyɛ kɛnɛ. Pɩkɔɔ kamɩŋ fenaɣ kɩyakʊ 20 pɩnaɣ 1947 lɛ, ɛwalɩ Philip Mountbatten ɛlɛ ɛlʊlʊʊna pɩyaa naananza nzɩ yɔ Charles, Anne, Andrew nɛ Edward. 

Elizabeth kpaɣ kewiyitu kpelaɣ Aŋglɩtɛɛrɩ ɛjaɖɛ taa lɛlaɣ fenaɣ kɩyakʊ 6 pɩnaɣ 1952, kɛlɛ ɛpɩsɩ lʊbɛ ajɛyɛ wena awɛ a-tɩ yɔɔ kɛ Commonwealth taa ana yɔ Afrika nɛ Hadɛ yɔɔ ɛjaɖɛ, Ositralii, Kanada, Ceylan, Seelandɩ Kɩfalʊʊ, Pakisitan nɛ Royaume-Uni. Kpaɣ pɩnzɩ 1956 nɛ 1992 hɛkʊ taa e-kewiyitu tɛtʊ naa lɛɛzɩ mbʊ pʊyɔɔ yɔ, ageeta naayɛ pɩsa awɛɛ a-tɩ yɔɔ nɛ halɩ lɛɛna pɩsɩ ajɛyɛ maɣmaɣ. 

Pʊsɔzɩna Ositralii, Kanada, Zelande Kɩfalʊʊ nɛ Kewiyaɣ Kɩkpɛndaɣ ɛjaɖɛ lɛ, Eliwabeth kewiyitu talɩ ajɛyɛ anɛ ɖɔɖɔ Jamaïki, Barbade, Bahamas ɛyaa tɛ, Grenade, Papouasie-Guinée Kɩfalʊʊ, Salomon lɩm hɛkʊ taa ajɛyɛ, Tuvalu, Lucie Kiɖeɖeu, Vincent Kiɖeɖeu nɛ Grenadine, Belize, Antigua nɛ Barbuda nɛ Kristofi Kiɖeɖeu nɛ Nivisi ajɛyɛ.
Emmanuel Macron

**Emmanuel Macron**, palʊla-ɩ saŋayɩŋ fenaɣ kɩyakʊ 21 pɩnaɣ 1977 kɛ Amien tɛtʊ taa, ɛyʊ ɛnʊ ɛkɛ tʊmɩyɛ tʊ sɔsɔ nɔɔyʊ nɛ ɛkɛ ɖɔɖɔ Fransɩɩ ɛjaɖɛ ñʊʊ tʊ. Ɖooo pɩnaɣ 2017 kɛ agoza fenaɣ kɩyakʊ 14 kɛ ɛpɩsɩ Fransɩɩ ɛjaɖɛ ñʊʊ tʊ. 

Ɛɛkɛ samaɣ tʊma yɔɔ cɔnɩyʊ (MDC), pɩkɔma pɩnaɣ 2006 ŋtalɩ 2009 lɛ ɛsʊʊ samaɣ ñɩm lɩmaɣzɩyɛ tɩnaa ŋgbɛyɛ taa. Pɩnaɣ 2012 alɩwaatʊ lɛ pakpa-ɩ se ɛkɛ François Hollande takayaɣ taa mayʊ kɛ ɛjaɖɛ ñʊʊ tʊ tʊmɩyɛ taa Fransɩɩ taa kɛlɛ ɛ nɛ-ɩ pɩwɛɛ camɩyɛ e-kewiyitu alɩwaatʊ taa. Ɛ-ɛjaɖɛ taa ɛyaa sakɩyɛ taatɩlɩta-ɩ pʊɖɔɔ piŋ kɛlɛ, patɩkpa-ɩ se ɛpɩsɩ tɔsʊʊ huu nɛ tʊma sɔsɔna nɛ ñʊŋ kalɩyasɩ tʊma tɛ ministri. 

Emmanuel Jean-Michel Frédéric Macron kɛ Jaen Michel Macron pɩyalʊ, palʊla-ɩ pɩnaɣ 1950, ɛɛkɛ ɖɔkɔtɔ sɔsɔ ɛzɩ payaʊ se tɔkɩtɛrɩ yɔ, ɛkɛ ɖɔɖɔ wɩlɩyʊ kɛ Amien CHU ɖɔkɔtɔ taa, e-ɖoo kɔyɔ François Noguès, ɛlɛ ñɛkɛ ɖɔkɔtɔ lɔŋ tasɩyʊ samaɣ tʊmɩyɛ ɖeɖe. Ɛyaa mba pɛ-tɛ kajalaɣ sɩba pʊcɔ palʊlɩ-kɛ. Pʊwayɩ yɔ palʊla naatozo papa yɔ Emmanuel, Laurent (palʊla-ɩ pɩnaɣ 1979 kɛlɛ ɛlɛ ñawalɩ Sabine Aimot,  nɛ Estelle (palʊla ɛlɛ pɩnaɣ 1982 kɛlɛ ɛlɛ ñawalɩ Carl Franjou).

Macron liɖe lɩna Authie haɖaa taa, Somme tɛtʊ taa. Ɛ-cɔzɔ sɔsɔ Henri Macron kaakɛ egeetiye ñʊʊ tʊ pɩnzɩ 1953 ŋtalɩ 1964. Ɛ-caa ɖoo, pʊ-tɔbʊʊ se e-neze (palʊla-ɩ Robertson cejewiye taa) ɛlɛ tɛ kɛna Bristol Ɛnglɩsɩ ɛjaɖɛ taa. Pɔsɔ Emmanuel Macron lɩm lɛ ɛɛwɛna pɩnzɩ 12 ɖeke pɩlɩna ɛ-maɣmaɣ ɛ-sɔɔlɩm yɔɔ, kɛ alɩwaatʊ ndʊ ɛsʊɣa Yeesuu ŋgbɛyɛ tɩnaa tɛ kɔlɛɛzɩ taa yɔ kɛ Amiens tɛtʊ taa yɔ.
Georges Groddeck

Georg Walter Groddeck, palʊla-ɩ aloma fenaɣ kɩyakʊ 13 pɩnaɣ 1866 Bad Kösen (Saale yɔɔ) nɛ ɛsɩ mɩsɩkʊm fenaɣ kɩyakʊ 11 pɩnaɣ 1934 Knonau tɛtʊ taa, pɩñɔtɩna Zurich, ɛkɛ maɣzɩm kɔyɛ labɩnayʊ ɖɔkɔtɔ Caama ɛjaɖɛ taa. 

Palʊla Groddeck Saxe, ɛ-caa kaakɛ ɖɔkɔtɔ niiye mʊyʊ nɔɔyʊ Bismarck cɔlɔ. Ɛwɛɛna ɖalaa naanza nɛ kɔɔnaa, nɛ patɩŋa pasɩbɩna tomnaɣ taa kʊdɔmɩŋ nɩɩyɛ.
Kajalaɣ lɛ, ɛɛkɛ sukuli pɩɣa Pforta sukuli taa mbʊ lɛ, Groddeck paɣzɩ kpɛlɛkʊʊ ɖɔkɔtɔ tʊmɩyɛ Berlin. 

Pɩkɔɔ pɩnaɣ 1900 nɛ ɛ nɛ ɛ-kɔɔ nɛ ɛ-halʊ kajalaɣ tʊ Else von Goltz-Neumann, patʊlɩ kpeziwɩlaɣ yɔɔ tʊmɩyɛ ɖɩlaɖɛ Baden-Baden. Kedeŋa kpeekpe you kajalaɣ ŋgʊ ɖeɖe lɛ, ɛkɛ sɔɔja ɖɔkɔtɔ ñɩnʊ mbʊ lɛ, peyebina-ɩ kʊdɔntɩnaa nɛ ɛcɔŋna ɔ-yɔɔ kamɩŋaɣ kɩsɛmaɣ tʊmɩyɛ taa. Ɛyʊ ɛ nɛ yɔ ɛkɔɔ nɛ ɛsɩ Suwisi ɛjaɖɛ taa.
Jacques Lacan

Jacques Lacan, palʊla ɛyʊ ɛnʊ ɖomaɣ fenaɣ kɩyakʊ 13 pɩnaɣ 1901 Paarii tɛtʊ naatozo ndʊ taa nɛ ɛsɩ salaŋ fenaɣ kɩyakʊ 9 pɩnaɣ 1981 Paarii tɛtʊ loɖo ndʊ taa, ɛyʊ ɛnʊ ɛɛkɛ kpaaŋ kʊdɔmɩŋ fɛɖʊ, ɛyʊ maɣzɩm tʊmɩyɛ kpɛlɛkɩyʊ Fransɩɩ tɛtʊ taa. Ɛlaba ɖɔkɔtɔ naa sukuli piŋ mbʊ lɛ, ɛsɔɔlɩ nɛ ɛcɛlɛ ɛ-tɩ kɛ kpaaŋ kʊdɔmɩŋ tʊmɩyɛ nɛ ɛmʊ takayaɣ sɔsɔ ŋga kawɩlɩ se tovonum lɛ ɛkpɛlɛka tʊmɩyɛ nɛ ɖɩ-mʊna-ɩ yɔ pɩnaɣ 1932. 

Palaba kedeŋa kpeekpe you naalɛ ŋgʊ wayi yɔɔ ɛ-tʊmɩyɛ kpa ɖoŋ keekee. Ɛpɩɣyɩɣ pɩlɩna mbʊ se ɛyaa ɛpɩsɩ Freud lɩmaɣza yɔɔ. Ɛɖɩna ñɩnʊʊ mbʊ lɛ, ɛyʊ kʊyʊm ɛnʊ ɛlakɩ kedizasi kpaɣ pɩnaɣ 1953 ŋtalɩ 1979 wɛɛ taa nɛ halɩ ɖɩpɩzɩɣ ɖɩtɔ se pɩkɔɔ pɩtalɩ ɛ-sɩm pɩnaɣ.

Jacques Lacan ɛnɛ, ɛkɛ kajalaɣ tʊ kɛ ɛ-caa nɛ e-ɖoo pɔ-cɔlɔ ɛlɛ paakɛ ñɩm tɩnaa. Ɛ-caa liɖe taa ɛ-cɔzɔ kaakɛ pɛdɩyʊ wondu ɖɩɣa sɔsɔ nakɛyɛ taa, ɛlɛ halʊ Julie Dessaux kaakɛ weyi ɛkpɛlɛkaɣ ɛ-cɔlɔ tʊmɩyɛ kɔɔ. 

Jacques Lacan laba e-sukuli kɛ Stanislas kɔlɛɛzɩ taa pɩkɛ sukuli ŋgʊ kɩɩwɛ kɩ-tɩ yɔɔ ɛlɛ kɩkɛ katoliki ŋgʊ, peeɖe ɛlaba kpaɣ pɩnaɣ 1907 ɛ-tɛ ɖamɩŋ cikpeŋ nɛ hɛkʊ ñɩŋ, ŋgʊ pɩwɩɣa-ɩ paa ɛzɩmta nɛ ɛtapɩzɩɣ sukuli wobu kɩyakɩŋ tɩŋa. Palʊla ɛ-ñʊʊ yɔɔ tʊ pɩnaɣ 1902 nɛ ɛsɩ pɩnaɣ 1904 pɩlɩna hɔyɛ kʊdɔŋ yɔɔ. Ɛ-kɔɔ Madeleine Marie Emmanuelle, walɩ ɛ-ɖɛtʊ nɔɔyʊ Jacques Houlon, kɛlɛ ɛcaɣ pɔ-cɔlɔ Indochine alɩwaatʊ sakɩyɛ kpem, palʊla ɛlɛ pɩnaɣ 1903. Marc Marie ɛ-tɛɛ tʊ kɛlɛ ɛlɛ wɛna pɩnzɩ lʊbɛ, ñapɩsɩ pʊwayi yɔ maacɔ nɛ ɛ-hɩɖɛ kɛlɛ François.
Jean Piaget

Jean William Fritz Piaget, ɛyʊ ɛnʊ palʊla-ɩ kɩyɛna fenaɣ kɩyakʊ 6 pɩnaɣ 1896 Neuchatêl Suwisi ɛjaɖɛ taa nɛ ɛsɩ salaŋ fenaɣ kɩyakʊ 16 pɩnaɣ 1980 Geneve tɛtʊ taa, ɛyʊ ɛnʊ ɛkɛ wezuu kpɛlɛkʊʊ tʊmɩyɛ tʊ, ɛkɛ ɛyʊ maɣzɩm taa wiluu tʊmɩyɛ tʊ, cɔlɩyɛ tʊmɩyɛ tʊ, ɛkɛ tɩlʊʊ tɛ wazaɣ kpɛlɛkʊʊ tʊmɩyɛ tʊ Suwisi ɛjaɖɛ taa. Ɛtʊsa mʊntʊsʊʊ ŋgʊ pɩlɩna ɛyʊ fetenum yɔɔ yɔ pɩsa pɩyʊ keem mbʊ pɩtɩlɩ ɛzɩma ɛyʊ nɛ e-lone pʊmʊna ɖama yɔ, pɩlɩna ɛnɛ ɛnʊ ɛ-tɛ palaka yɔɔ kpaɣ ɖooo ɛ-pɩjatʊ, ɛzɩma pɛkpɛlɛkɩ-ɩ nɛ ɛkɔɔ ɛpaɣlɩ yɔ.

Ɛkɛ Arthur Piaget pɩɣa sɔsɔ (kpaɣ pɩnzɩ 1865 ŋtalɩ 1952), ɛɛkɛ hɛkʊ nɛ hɛkʊ alɩwaatʊ taa matʊ wɩlɩyʊ, e-ɖoo ñɛkɛ Fransɩɩ tʊ ɛlɛ payaɣ Rebecca Jackson (pɩnzɩ 1872 ŋtalɩ 1942), William Fritz Jackson pɛlɔ (James Jackson sɛyɩ kɛlɛ). 

Ɛwɛna pɩnzɩ hiu nɛ kʊyʊm lɛ, Jean Piaget ɛnʊ ɛkɛ sukuli pɩɣa Neuchâtel latɛŋ kɔlɛɛzɩ taa, ɛma ntɔnjɔɔlɩyɛ tɔmʊʊ nakʊyʊ pɛcɛlɩna yovo waa yɔɔ, ɛlɛ ɛɛna ɛyʊ ɛnʊ lakʊ nakʊyʊ taa. Tɔmʊʊ ɛpaɣzɩna ɛ-lɛɣtʊ tʊmɩyɛ. 

Ɛlaba fenasɩ naatozo Zurich lɛ, tɛtʊ nddʊ tɩ-taa peeɖe ɛkpɛlɛka maɣzɩm taa wiluu tʊmɩyɛ (tʊmɩyɛ nɖɩ ɛ nɛ Sabine Spielrein palaba, nɛ mba tɛzɩna-ɖɩ ɖɔɖɔ, kɛlɛ ɛɖɛɛ nɛ ɛla pɩnaɣ kʊyʊmaɣ Paarii tɛtʊ, ɖɩnɛ ɛlaba tʊmɩyɛ Alfred Binet tɛ takʊʊ nɛ wiluu kuduyuu taa. Peeɖe ɛtɩlɩ nɔmɔŋ weyi pakpaɣna nɛ patɩlɩ ɛyʊ fitenum pʊ-tɔbʊʊ ɛyʊ lɔŋ ɖeɖe.
Milton Hyland Erickson

Milton Hyland Erickson, palʊla-ɩ saŋayɩŋ fenaɣ kɩyakʊ 5 pɩnaɣ 1901 Aurum Nevada) nɛ ɛsɩ Lakɩŋ fenaɣ kɩyakʊ 25 pɩnaɣ 1980 Phoenix (Arizona tɛtʊ taa), ɛɛkɛ kpaŋ kʊdɔmɩŋ ɖɔkɔtɔ ɛkɛ ɖɔɖɔ maɣzɩm kpɛlɛkʊʊ tʊmɩyɛ tʊ Amerika ɛjaɖɛ taa, ɛlaba tʊmɩyɛ piŋ ɛyʊ ɖom lubitu hɔɔlʊʊ taa kpem. ́

Ɛ-tʊmɩyɛ labʊ alɩwaatʊ taa lɛ, ɛ nɛ ɛyaa  nabayɛ palakaɣna, pʊ-tɔbʊʊ pɛkpɛnda lɩmaɣza mba yɔ Margaret Mead, Gregory Bateson, Lawrence Kubie, Aldous Huxley, John Weakland, Jay Haley nɛ Ernest Rossi. Ɛnʊ kɛna kɔɔ fɛbɩtʊ kɛlɛʊ cɛjɛ. Tʊma sakɩyɛ ñɔ pɩlɩna ɛ-tʊma yɔɔ kɔɔ labɩtʊ yaa fɛbɩtʊ sakɩyɛ lɩɩ pɩtɩŋna ɛ-yɔɔ. E-sukuli piyaa taa lɛ mba pa-hɩla pakɩlɩ sɩm yɔ mba yɔ Stephen Gilligan, William O'Hanlon, Stephen Lankton nɛ Jeffrey Zeig.

Palʊla Erickson saŋayɩŋ fenaɣ kɩyakʊ 5 pɩnaɣ 1901 Aurum, pɩkɛ tɛtʊ cikpetu natʊyʊ tɩ-taa nɛ tataa ñɩm sakɩyɛ kɛ Nevada, ɖeɖe nɛ sɔnɔ tɛtʊ nddʊ tɩmʊwaa. Ɛ-caa kɔyɔ Charles, ɛlɛ tɛ nɛ Chicago, e-ɖoo kɔyɔ Clara, ɛlɛ wɛna Ɛndɩ ɛyaa tɛ calɩm kɛ e-hola taa, pawala ɖama kɛ Wisconsin pɩnaɣ 1881. 
Palʊla-ɩ kpa mbʊ yɔ ɛɛwɛna kʊdɔmɩŋ nɩɩyɛ ɛlɩna tantamtʊ cɔlɔ, ɛtanaɣ camɩyɛ ɖɔɖɔ. 

Palʊla-ɩ mbʊ lɛ nɛ pɔcɔna e-ɖeɖe lɛ, ɛlɛɛzɩ e-fitenum pɩsɩ camɩyɛ pɔcɔ ɛpaɣlɩ. Erickson nɛ ɛ-kɔɔ talɩ sukuli wonaʊʊ lɛ pa-canaa wolo pacaɣ Lowell, Wisconsin tɛtʊ, peeɖe paayaba tɛtʊ leem. Erickson nɛ ɛ-kɔɔ naa lʊbɛ nɛ ɛ-ɖalʊ patɩŋa palakɩ hayɩm taa tʊmɩyɛ ɖeu.
Rap

Rap kɛ yɔɔdaɣ nɛ payɛ cɩmʊʊ, kɩkɛ kagbanzɩ mʊsɩ taa mʊsɩ lɛɛsɩ nzɩ sɩtɩna hɩpɔpʊ ɛsɩnda ɖɛʊʊ yɔ, ɖɩlɩ pɩnzɩ 1970 pazɩyɛ alɩwaatʊ taa kɛ Etaazuunii Yuda ɛyaa tɛ ageeta taa. Pasɩma payɛ ndɩ ɖɩ-tɛ yɔɔdaɣ wɛtʊ nɛ ɖɩ-tɛ nantaŋ ɖʊyʊʊ. Minziiki naa lalaa kaawɛ ɛwayɩ kpaɣ rege, blu, jazz nɛ rɔkɩ mbʊ lɛ, kʊ-nɛ yɔ ɛyaa sɔɔlʊʊ-kʊ sakɩyɛ kpaɣ pɩnzɩ 1980 wɛɛ taa.

Tɔmpiye rap lɩna Ɛnglɩsɩ kʊnʊŋ mbʊ se to rap, pɩkɛ lakaɣ nɛ kɔ-tɔbʊʊ se kɔkɔɖɛ yabɩtʊ, ɛyaa yɔɔ caɣʊʊ. Enzo Gonçave ñaɖanɩ lɩzɩɣ kpaɣ ɖooo pɩnaɣ 1541 alɩwaatʊ tɔbʊʊ lɛɛkʊ nɛ ɛtɔŋ pɩkɛ kañatʊ yɔɔdɩtʊ yaa tolom tolom yɔɔdɩtʊ. Amerika ɛyaa tɛ tɔm kpou American Slang de Wentworth nɛ Flexner taa lɛ pʊ-tɔbʊʊ se yɔɔdɩnaʊʊ nɛ nɔɔyʊ, sɩmtʊ, pawɩlɩɣ ɛyʊ nabʊyʊ yɔ, pɩnaɣ 1931 lɛ pɔtɔŋ se pɩkɛ kaŋ yɔɔdaɣ yaa keelee yɔɔdʊʊ.

Payaɣa se rap lɛ pɩɩkɛ ɖooo pɩnzɩ 1971 alɩwaatʊ taa yɔɔdasɩ nzɩ paaɖʊ-sɩ Isaac Hayes, Black Moses kɛlɛmɩŋ takayaɣ taa yɔ, kɔzɩ kɔzɩ ñʊŋ ɛ nɛ ɛ-yɔɔ Ike's Rap, Ike's Rap II, Ike's Rap III, nɛ pɩkpaɣ pɩɖɛɛ mbʊ. Pɩɩkɛ keekee taa lɛ yɔɔdaɣ pɩtaakɛ hendu kitetetu, pɔyɔɔdaɣ pɩlɩna nabʊ yʊ yɔɔ.
Kajalaɣ ɛyʊ weyi ɛmakaɣ nɛ ɛpaɣ rap yɔ ɛnʊ yɔ Herc, ɖɩcɔnaɣ pʊwɛ ɛzɩ rap lɩna Afrika ajɛyɛ taa kɛnɛ kajalaɣ ɖeɖe. Mbʊ pʊyɔɔ yɔɔdaɣ ŋga kaapɔza cɩmʊʊ tʊ, keɣa tʊ.
Regee

Regee kɛ minziiki nakʊyʊ ŋgʊ kɩlɩ kpaɣ pɩnzɩ 1960 tɛmtʊ alɩwaatʊ taa yɔ, kɩkɛ minziiki ŋgʊ kɩkɩlɩ tɔyʊʊ Jamayiki ɛyaa tɛ yɔ. Pɩlɩna ɛzɩma kɩɖɛ nɛ ɛsɩnda lɔŋ lɔŋ yɔ lɛ, pakɩlɩ-kʊ sɔɔlʊʊ kadeŋa kpeekpe taa. Regee ŋgʊ kɩkɛ Jamayiki ɛyaa kɩkpɛdaa ŋgbɛyɛ naɖɩyɛ. Kɛlɛ ɛyaa kɩkpɛdaa mba ɛzɩ Bobo Shanti mbʊ yɔ taasɔɔlɩ pa nɛ yɔ papa. 

Kɛlɛ paa mbʊ yɔ kɩ-yendu teyaa tɩŋa sakɩyɛ kɔhɔkaɣ pɔ-ñɔsɩ ɛzɩ kpaŋ tɩnaa nɛ payaɣ-wɛ se rasta ɛyaa, nɛ pɩkɛ mbʊ pʊyɔɔ rasta ɛyaa tɩŋaɣnaɣ nɛ pɔyɔɔdʊʊ pɔ-tɔm yɔ. 

Tɔm kpou ŋgʊ ɖɩyaɣ se Larousse yɔ lɩzɩɣ regee tɔbʊʊ se ɖɩnɩɩ se pɩkɛ Jamayiki ɛyaa tɛ soo maɖɛ naɖɩyɛ, ɖɩñɔ kpaɣ pɩnzɩ 1960 tɛmtʊ wɛɛ taa, kɩ nɛ ska nɛ calypso pɛkpɛndɩna ɖama, kɛlɛ papa lɩɩna naatozo kpɛndʊʊ taa pa nɛ blu nɛ rock nɛ roll Amerika nɛ hayi kiŋ taa. 
Kajalaɣ taa lɛ, ment kaakɛna ɖɛ-tɛ soo, ska nɛ rocksteady nɛ regee pamʊ mento mbʊ kiliu kaawɛɛ se kɩlakɩ yɔ, nesi taa cɩmʊʊ yaa anasaayɩ cɩmʊʊ ŋgʊ ɖɩyaɣ kitar nɛ pɛlɛɛzɩ ɖɔɖɔ hendu tetu natʊyʊ naa. 

Panɩ regee taŋ Jamayiki ɛjaɖɛ kpaɣ pɩnzɩ 1960 tɛmtʊ alɩwaatʊ taa pɩtɩŋna m inziiki tʊmɩyɛ tɩnaa nabɛyɛ yɔɔ. Ŋgʊ tɩnaa ɛyaa kpeekpe kɩkpɛndʊʊ tɔm nɛ ɖama taa siduu tɔm. Ska nɛ rocksteady lɩna anasaayɩ naa cɔlɔ, pɩɩkɛ minziiki ŋgʊ yoma lakaɣnaɣ kʊ-tʊmɩyɛ yɔ (polka, mazurka, scottish, quadrille, pɩɩwɛɛ ɖɔɖɔ ɛzɩ sɔɔjanaa soo pɩ nɛ soo sɔsɔnaa).
Rɔkɩ

Rɔkɩ kɛ cɩmʊʊ amʊza yaa pɩkɛ mʊsɩ nzɩ sɩlɩ kpaɣ pɩnzɩ 1950 alɩwaatʊ taa kɛ Etaazuunii ajɛyɛ taa kɛlɛ mʊsɩ ndɩ ndɩ lɩɩ soo anɛ a-taa kpaɣ pɩnzɩ 1960, kɔzɩ kɔzɩ Etaazuunii ajɛyɛ taa nɛ Kewiyaɣ Kɩkpɛndaɣ ɛjaɖɛ taa. Mʊsɩ nzɩ sɩ-maɣmaɣ sɩlɩna rock 'n' roll cɔlɔ nɛ kpaɣ pɩnzɩ 1940 nɛ 1950 wɛɛ taa. Rhythm and blues nɛ country pacakanaɣ kʊ-yɔɔ. Rɔkɩ kɩnda pʊtʊnaa sakɩyɛ fɔlɩkɩ nɛ blu nɛ Jazz nɛ cɔlɩɩ tɛ minziiki cɔlɔ.  

Pɩkɛ keɣa cɩmʊʊ nɛ ɛyʊ weyi ɛmakɩ keɣa yɔ ɛkɛ yɔɔdɩyʊ, nɛ ɛyʊ ɛnʊ ɛwɛʊna kɩtarɩ yaa cɩmʊʊ wonuu, yaa nabʊyʊ taa ɛpɩzɩɣ ɛwɛna piyanoo nɛ wondu naa lalaa. 

Rɔkɩ lɩna rock 'n' roll, ŋgʊ kaakɩlɩna tɔyʊʊ Etaazuunii ɛyaa tɛ kpaɣna pɩnzɩ 1940 tɛmtʊ wɛɛ taa nɛ pɩnzɩ 1950 paazɩtʊ alɩwaatʊ. Ɖɩcɔna kɔyɔ kʊ nɛ ɛnʊ kʊñɔɔ pɩlɩna Afrika nɛ Amerika ɖama tɛ minziiki cɔlɔ. Ɛlɛ kʊ nɛ ɛnʊ yɔ anasaayɩ naa kɩlaɣna-kʊ mabʊ lona wena a-taa anasaayɩ naa kaawɛɛ yɔ.

Wondu teyaa mba pa-hɩla kɩla sɛʊʊ yɔ pa-taa lɛ, ɖɩnaɣ Chuck Berry, Bo Diddley, Fats Domino, Little Richard, Buddy Holly, Jerry Lee Lewis8 nɛ Big Joe Turner,ɛlɛ ñɛkɛ hendu teyuu weyi ɛ-hɩɖɛ kɩla sɛʊʊ yɔ, nɛ ɛ-hendu ndʊ pakɩlɩna-ɩ sɩm yɔ tʊ-ñʊʊ hɩɖɛ yɔ Shake, Rattle and Roll kɛ pɩnaɣ 1954.
Quakers

Ɛsɔ sɛtʊ ŋgbɛyɛ tɩnaa, payaɣ-ɖɔɖɔ se taabalɩyɛ ŋgbɛyɛ, pɩkɛ ŋgbɛyɛ nɖɩ ɖɩñɔɔ Aŋgɩlɩtɛɛrɩ ɛjaɖɛ taa kpaɣɖʊ 17 alɩwaatʊ taa yɔ pɩtɩŋna ɛyaa mba palɩ aŋglɩkanɩ cɔɔcɩ taa yaa aŋglɩkanɩ ŋgbɛyɛ taa yɔ. Pasɩma ɛyaa mba sakɩyɛ taa nɛ hɩɖɛ ɖɩnɛ yɔ se Quakers, pa-taa peɖeke lɛ payaɣ ɖama se taabalaa abalaa ñɩma nɛ taabalaa halɩñɩma.  

Ɖooo ɛzɩ ŋgbɛyɛ nɖɩ ɖɩñɔʊʊ yɔ Aŋgɩlɩtɛɛrɩ ɛjaɖɛ taa peeɖe yɔ, ɖɩwalaa sakɩyɛ ajɛyɛ taa kɔzɩ kɔzɩ ajɛyɛ wena Ɛŋglɩsɩ ɛjaɖɛ caɣ a-yɔɔ yɔ a-taa. Kpaɣ kpaɣɖʊ 20 alɩwaatʊ taa lɛ, tɔm kakɛrɩ susiyaa tana-tʊ Amerika nɛ hadʋ kiŋ ñŋʊ taa nɛ Afrika ajɛyɛ taa. Ɖeɖe nɛ sɔnɔ yɔ ŋgbɛyɛ nɖɩ ɖɩ-taa ɛyaa talɩ kudokiŋ mɩnɩŋ naatozo nɛ nɩnɩwa mbʊ yɔ kedeŋa kpeekpe taa. 

Kpaɣna kajalaɣ pɩnzɩ taa mbʊ yɔ, kakɛrɩ waa naɣa pa-tɩ ɛzɩ mba kɛna Krɩstʊ cejewiye kɩbanɖɛ keekee, kpaɣ ɛzɩ ɖooo papazɩ kiziɣ aŋgba lɛɛna tɔm yɔ. Ɖooo pɛ-tɛ wɛɛ taa payaɣa ɖama hɩla wena ɖɩnaɣ a-taa lɛɛna se kiɖeɖeu, Children of the Light pʊ-tɔbʊʊ se mʊntʊsʊʊ taa pɩɣa, lɛɛɖɛ kɔyɔ se Friends of the Truth ɖɩɖɩ tɔbʊʊ se taabalaa tovonum ñɩmba.  

Hɩɖɛ Quaker (matʊ paɣtʊ taa lɛ, pʊ-tɔbʊʊ se sɔndʊ tʊ yaa seliyu Ɛŋglɩsɩ kʊnʊŋ taa, palaba-ɖɩ nɛ tʊmɩyɛ kajalaɣ ɖeɖe pɩnaɣ 1650 alɩwaatʊ ndʊ George Fox, paaya-ɩ tɔm tɔm hʊyaa kpaŋ sɔsɔʊ taa pɩlɩna ɛzɩma ɛlɩ Ɛsɔ Tɔm wayi yɔ yaa ɛtʊ Ɛsɔ yɔ pɔyɔɔ.
Yogaa

Yogaa (sanskrit kʊnʊŋ taa lɛ devanāgarī : योग ; pʊ-tɔbʊʊ se ɖama kpɛndʊʊ, ñɩŋgbanzɩ, laɣsɩ, pasɩ ɖɩhɛzɩyɛ), pɩkɛ siuu siuu tɩnaa sukuli naa loɖo taa sukuli lɛɛkʊ pɩtɩŋna ɛyʊ yɔɔ lɩmaɣzɩyɛ kpɛlɛkɩtʊ tɔm Ɛndɩ ɛjaɖɛ taa. 

Tɔmpiye yogaa wɛ Rig-Véda nɛ pama-ɖɩ mbʊ yɔ pɩwɩlɩɣ se matʊ tɩɩwɛ ɖooo kpaɣɖʊ 15 pʊcɔ palʊlɩ Yeesuu Krɩstʊ nɛ kpaɣɖʊ 10 ɖɔɖɔ pʊcɔ palʊlɩ Yeesuu Krɩstʊ. Pɩtɛkɛ Ɛsɔ Tɔm hɔɔlʊʊ ndʊ tɩ-tɔm ɖɩyɔɔdʊʊ cɩnɛ yɔ taa yeke pɔyɔɔdʊʊ yogaa tɔm, ɛlɛ ɖɔɖɔ sakɩyɛ taa kpaɣ ɛzɩ patamsɩɣ naŋ kɛkɛvi nɛ ɛhɔŋ yɔ. Yogaa sɔnzɩ paɣtʊ taa lɛ, nɔmɔŋ nɩnza caɣ ɖoŋ ɛnʊ yɔ jnana-yoga, bhakti-yoga, karma-yoga nɛ raja-yoga. Ɖeɖe nɛ sɔnɔ yɔ pɔyɔɔdʊʊ yogaa tɔm lɛ tɔmpiye ɖɩ nɛ yɔ hatha-yoga ɖɩ-tɔm pɔyɔɔdʊʊ, paa ɖɩɩkɛ yogaa tɛɛ piliŋa yɔ. Pɩkɔma pɩnaɣ 2014 lɛ ONU lɩzɩ evemiye mɩsɩkʊm fenaɣ kɩyakʊ 21 se ɖɩkɛ kedeŋa kpeekpe yoga evemiye.

Paa ɛzɩmta lɛ, paniné takayaɣ ŋga kawɩlɩ kiɖe lakasɩ tɔm yɔ, dhatu-patha, paha kiɖe tɔmʊʊ lɛɛkʊ YUJ nɛ kʊ-tɔbʊʊ se hɛzʊʊ, (samadhi) kʊ nɛ ɛnʊ yɔ cɔɔlɩyʊVyasa ɖɔka. Ɛzɩ pañɩɣ niiye piŋ Yoga-sutra tɔbʊʊ nɩɣ yɔɔ yɔ yogaa kɛ sɩzɩɣ (hɛzʊʊ) pʊ-tɔbʊʊ se ɛyʊ ɛhɛzɩ e-fetenum. 

Pɩnzɩ 1920 alɩwaatʊ taa tɛtɛɛ kɩbɩnjaazɩ wondu yɔɔ tʊmɩyɛ tɩnaa pɔ-nɔɔ yɔɔ ɖɛyʊ kɔyɔ John Marshall, ɛyaa pa nɛ yɔ pana ŋjɛyɛ wondu natʊyʊ Ɛndus (nɔɔnɔɔ Pakistan ɛjaɖɛ payaɣ mbʊ) nɔɔ yɔɔ kpɛyɛɛ kɛ Mohenjo-Daro tɛtʊ taa pɩɩwɛɛ ɖooo pɩnzɩ talɩ kudokiŋ naatozo pʊcɔ ɖa-alɩwaatʊ tʊnɛ yɔ.
Kpɛlɛkɩtʊ ɖɛzʊʊ

Kpɛlɛkɩtʊ ɖɛzɩtʊ, pɩkɛ kpɛlɛkɩtʊ nɔmɔʊ ŋgʊ kɩ-taa ɛyʊ lɛlʊ pɩzɩɣ ɛkpɛlɛkɩ lɛlʊ cɔlɔ lɔŋ yɔ. Pɩkɛ pɩzɩtʊ nɔmɔʊ ŋgʊ tɩ-taa pɩpɩzɩɣ pɩwɛɛ ɖeu yaa pɩkɔna ɖɔɖɔ tɩlɩsɩ yɔ. Kpaɣ ɛzɩ yee poluki nabʊyʊ nɛ patamaɣzɩ lɛɛbʊ mbʊ pɩɩtɛma wɛʊʊ yɔ pʊyɔɔ se pʊmʊna ɖama kɔyɔ yaa wɛtʊ lɛɛtʊ ɛɛhaɣ lɛɛtʊ nɔmɔʊ se tɩsʊʊ kɔyɔ. 

Pɩlʊʊ ŋgʊ kɩ-taa nɔmɔŋ naatozo wɛna. Kajalaɣ lɛ, hɔɔlɩŋ naalɛ kpɛlɛkɩtʊ, pɩkɛ nesi tɛɛ tʊmɩyɛ nɖɩ lɛɛlʊ pɩzʊʊ kpɛlɛkʊʊ ekoobu cɔlɔ, ɛlɛ ñɛkɛʊ ɛyʊ weyi ɛkpasa yɔ. Ɖɩkpaɣ ɛzɩ ɛyʊ weyi ɛkɛ lɩmɩyɛ tʊ ɛkpɛlɛkʊʊ nesi kɩbanzɩ laɣsɩ tʊmɩyɛ ɛkaɣ pɩsɩɣ nesi kɩbanzɩ tʊ. 

Hɔɔlʊʊ naalɛ, kpɛlɛkɩtʊ se ŋtɩlɩ, sakɩyɛ taa lɛ ɖɩkpɛlɛkʊʊ tʊmɩyɛ sakɩyɛ ndɩ ndɩ, nɛ ɖɔɖɔ lɛ ɖɩtɩlɩɣ-yɛ mbʊ sakɩyɛ sakɩyɛ nɛ lɔŋ ndɩ ndɩ ɖɔɖɔ (ɖɩkpaɣ ɛzɩ kʊnʊmɩŋ kɩfaŋ kpɛlɛkʊʊ). 

Hɔɔlʊʊ naatozo ñɩŋʊ ŋgʊ kɩfɛyɩ camɩyɛ yɔ kpaɣ ɛzɩ ɛyʊ weyi ɛkpɛlɛkʊʊ anasaayɩ ñɩyʊʊ ŋgʊ ɖɩyaɣ se ɔrdɩnatɛrɩ yɔ, yee ŋkpɛlɛka kɩ-yɔɔ ñɩɣ nɛ ne naalɛ kɔyɔ pɩkaŋ labʊ kaɖɛ piŋ kɛ pʊwayi se ŋpɩzɩ ŋñɩɣ nɛ ne naanʊwa.
Ɖom

Ɖom, pɩkɛ pɩyʊ mbʊ pʊkɔŋa pɩ-tɩ yɔ nɛ pɩkɛ alɩwaatʊ ndʊ tɩ-taa ɛyʊ ɛɛtasɩɣ ɛ-lɩmaɣza naʊʊ yɔ (kɛlɛ pɔtɔtɔ se ɛɛnɩɣ) nɛ ɛjaɖɛ yɔɔ mbʊ pɩlakɩ yɔ, nɛ pɩkɛ alɩwaatʊ ndʊ ɛyʊ hola hɛzʊʊ ɖɔɖɔ pazɩ yɔ. Ɖom tɩtɩŋga wɛ ndɩ nɛ yee ɛyʊ ɛwɛ ɖɔkɔtɔ tɛ tʊmɩyɛ ɖɩlaɖɛ kuduyuu tɛɛ pɔsɔkɩ-ɩ ñɩmɩyɛ nɛ edou mbʊ yɔ, ɖom pʊpʊ lɛ paa ŋyaɣ ɛɛnɩɣ, ŋtukuna-ɩ pusuma, ɛɛyɔɔdʊʊ nɛ ɛɛcidiɣ.

Halaa nabayɛ ɛɛdou camɩyɛ alɩwaatʊ ndʊ pɛwɛʊ pa-fenasɩ taa yɔ (paaɖou kpem ɛzɩ abalaa yɔ) nɛ pa-taa peɖee lɛ pɩkɔzɩna halaa mba patasɩɣ fenaɣ labʊ yɔ, pʊ-tɔbʊʊ se pakpadɩyaa. Pɩwɛɛ mbʊ ɖɔɖɔ lɛ ɛyaa sʊtɩyaa yaa akpadɩyaa eedou pɩtalɩɣ evepiyaa. 

Platon ñalɩzɩɣ tɔbʊʊ se kɛ fezuu lambu mʊyʊ. Ɖɔɖɔ ɛyʊ yɔɔ maɣzɩm tʊmɩyɛ tʊ Théophraste kaatɛma maʊʊ takayaɣ nakayɛ paya-kɛ se ɖom nɛ ɖoziye (krɛkɩ kɩbɩnʊʊ kʊnʊŋ taa lɛ Περὶ ὕπνου καὶ ἐνυπνίων ɖooo kpaɣɖʊ 3 pʊcɔ palʊlɩ Yeesuu Krɩstʊ, keɣa maɖʊ ɛlɛ latɛŋ tʊ Virgile ɛ-takayaɣ Énéide kɛtɩna kajalaɣ nabʊyʊ, se patɩlɩ se ɖom wɛna hɔɔlɩŋ ndɩ ndɩ nɛ pɩɩwɛ ɖooo lɔŋ. Kɛlɛ pɔkɔɔ polu anasaayɩ ñɩyʊʊ nakʊyʊ kpaɣɖʊ 20 wɛɛ taa ŋgʊ yebina nɛ patɩlɩ ɖom wɛtʊ. Pɩkɔma pɩnaɣ 1937 lɛ hola tɛ maɣzɩm tʊmɩyɛ tʊ Alfred Lee Loomis ɖʊ tʊkaɣ hɔɔlɩŋ nɩnza weyi ɖom wɛna yɔ, ɛnʊ yɔ pɩtɩŋna anasaayɩ ñɩyʊ ŋgʊ kɩ-yɔɔ, A nɛ B pɩkɛ ɖomɖomuu nɛ C ñɛkɛ ɖom ŋñɩɩ nɛ D nɛ E kɔyɔ ɖom sɔsɔm. 

Ñɩnɩyaa ñɔtɔŋ se pɩyʊ nɔɔyʊ fɛyɩ ɛjaɖɛ nɛ pɩ-ɛsɛ nɛ pʊtʊ ɛnʊ eeɖou kɛlɛ tɛtɛ kpɩna naayɛ ɛzɩ pɔɔ taa sumasi nɛ sumasi nzɩ sɩyɛlʊʊ kadatayaɣ yɔ tɛ lɛ pɩɩlakɩ mbʊ sɩ-sɩ eeɖou kpem. Ɛyaa nabayɛ pɛkɛ ñɩnɩyaa Californi sukuli kɩtɛzʊʊ taa kɛ Los Angeles pɔ-nɔɔ yɔɔ ɖɛyʊ kɔyɔwɩlɩyʊ sɔsɔ Jerry Siegel, ñapɩzɩ nɛ ɛna se fenaɣ ŋga nɛ pʊcɔ sumasi nzɩ sɩɖʊ lɛ, halɩ ñɩnzɩ eeɖou sakɩyɛ pa nɛ pe-piyaa mbʊ pʊyɔɔ yɔ pɩsaŋ nɛ panaɣ pɔ-tɔyaa nɛ peseɣu.
Sigmund Freud

Sigmund Freud (Caama yɔɔdɩtʊ taa pɩlʊʊ se ziːkmʊnt ˈfʁɔʏt, anasaayɩ ñɩŋʊ taa lɛ fʁøːd] yaa [fʁœjd), palʊla-ɩ Sigismund Schlomo Freud cejewiye taa agoza fenaɣ kɩyakʊ 6 pɩnaɣ 1856 Freiberg (Otirisi ɛjaɖɛ taa) nɔɔnɔɔ tɛ Cɛkɩ ɛjaɖɛ nɛ ɛsɩ salaŋ fenaɣ kɩyakʊ 23 pɩnaɣ 1939 Londre tɛtʊ taa, ɛɛkɛ hola maɣzɩm tʊmɩyɛ tʊ Otirisi ɛjaɖɖe taa, ɛnʊ tɩna maɣzɩm ta wiluu tʊmɩyɛ kiɖe.

Ɛɛkɛ ɖɔkɔtɔ Vienne tɛtʊ taa mbʊ lɛ, Freud nɛ ɛyaa sɔsa sakɩyɛ pakatɩ ɖama se pɛkpɛlɛkɩ nɛ maɣzɩm taa wiluu tʊmɩyɛ ɖɛɛna ɛsɩnda, kɛlɛ ɛnʊ kɛna nɔmɔŋ kpeekpe wɩlɩyʊ. Ɛgbaɣtɩyɛ nɛ Wilhelm Fliess, ɛ-tʊmɩyɛ labʊ nɛ Josef Breuer, Jean-Martin Charcot tʊmɩyɛ nɛ ɛ-laɣsɩ pɩlɩna ɛyʊ ɖom lubitu yɔɔ kɛ Salpêtre sukuli taa yɔ sɩna-ɩ sakɩyɛ taa se ɛkpaɣ lɩmaɣza piŋ ɛyʊ maɣzɩm tɔm yɔɔ. 

Freud kpeɣli ɛ-cɔlɔ kpɛyɛ ɛyaa mba palakɩ maɣzɩm taa kʊdɔmɩŋ kɔɔ yɔ, ɛ nɛ-wɛ pazɩ pazɩ lɛpalakɩ maɣzɩm taa wiluu tʊmɩyɛ, papazɩna Otirisi, pɛɖɛɛ Suwisi, ŋtalɩ Berlin, pʊwayi Fransɩɩ, Londre nɛ Etaazuunii. Pʊwayi pa-taa peɖeke yotu nɛ ɖdama kɩɩnɩnaʊ sʊʊ pɛ-hɛkɩŋ taa kɛlɛ tʊmɩyɛ nɖɩ ɖɩpaɣlɩ piŋ kpaɣ pɩnzɩ 1920 paɣzɩtʊ alɩwaatʊ. Pɩkɔma pɩnaɣ 1938 lɛ, Caama politiki laɣsɩ tɔm ñɩŋɩɣna Freud kɛlɛ ese Vienne nɛ ɛkɔɔ ɛcaɣ Londre, peeɖe ɛsɩba nɛ tamaɣ pɩjɛɖɛ kʊdɔŋ pɩnaɣ 1939. 

Palʊla Freud agoza fenaɣ kɩyakʊ 6 pɩnaɣ 1856. E-liɖe kɛtɩtʊ tɔm kɔyɔ se pɛ-tɛ nɛ Galicie, nɛ paasɩŋ pɔ-yɔɔ tɔm sakɩyɛ. Freud kɛ pɩɣa naadozo ŋga Jacob Freud cɔlɔ, ɛlɛ ñaakɛ tɔnaa pɛdɩyʊ, e-ɖoo kɔyɔ Amalia Nathanson (1836 ŋtalɩ 1931), pa-kajaalaɣ pɩɣa kɛlɛ ɛzɩ pacaɣʊʊ ɖama cɔlɔ yɔ yaa pɔɖɔkʊʊ nesi yɔ. Ɛwɛɛna kɔɔnaa kagbanzɩ (Anna, Rosa, Mitzi, Dolfi et Paula) nɛ ɖalaa naalɛ Julius ɛlɛ sɩ ɛɛwɛna pɩnaɣ kʊyʊmaɣ,  nɛ Alexander.
Alexandre Scriabine

Palʊla Alexandre Nikolaïevitch Scriabine kɔlaɣ fenaɣ kɩyakʊ looɖo ŋgʊ wiye pɩnaɣ 1872 Mɔɔskʊʊ tɛtʊ taa, Rusi ɛjaɖɛ taa nɛ ɛsɩ ɖomaɣ fenaɣ naanza ŋgʊ wiye pɩaɣ 1915 ɖoli kʊɖʊmɖɩyɛ ɖɩ ɖi-taa ɛɛwɛa pɩnzɩ 43. Papa Grégoire  fenasɩ takayaɣ taa lɛ, palʊla Alexandre Nikolaïevitch Scriabine yaa Skriabine kɛ mɩzɛma fenaɣ 25 wiye pɩnaɣ 1871 nɛ ɛsɩ ɖomaɣ fenaɣ kɩyakʊ 27 wiye. 

Ɛ-tʊma sɔsɔna kɔyɔ hendu lʊbʊ nɛ ti-teu, piyano maɖʊ nɛ ɛya mba peteu kamaɣ fɛyɩ yɔ pa-taa kɔyɔ Serge Diaghilev. Alexandre Nikolaïevitch Scriabine tɛ wɩlɩyaa kɔyɔ Nikolaï Zverev, Vassili Safonov, Anton Arenski nɛ Ariadna Scriabina. Ɛ-ñɩma kɔyɔ Marina Scriabine nɛ Julian Scriabine.
Anne Brontë

Palʊla Anne Brontë kɛ kɔlaɣ fenaɣ kɩyakʊ 17 ŋgʊ wiye pɩnaɣ 1820 kɛ Tɔmtonii tɛtʊ taa, Yɔrksiirii egeetiye taa nɛ ɛsɩ egeɣtiye kʊɖʊmɖɩyɛ nɖɩ ɖɩ-taa agoza fenaɣ kɩyakʊ 28 wiye pɩnaɣ 1849 ɛwɛna pɩnzɩ 29. Ɛzɩ ɛgɔɔnaa Emily Brontë nɛ Charlotte Brontë ɖɔɖɔ yɔ, Anne Brontë kɛ kakayɩsɩ kɩkalasɩ mayʊ. Ɛkɛ Piritaaniki ɛjaɖɛ taa-tʊ nɛ ɛma takayɩsɩ kɩkalasɩ nzɩ ɖɔɖɔ yɔ Eŋgilisi taa kɛ ɛmana-sɩ. 

Ɛma takayaɣ nakayɩ nɛ ɛyaa-kɛ se *Agnes Grey* nɛ ka-taa lɛ ɛyɔɔdɩ hɔŋ weyi ɩwɛ ñɩm kamaɣ feyɩ ɩ-tɔm. Hɔŋ weyi ɩwɛ ñɩm kamaɣ fɛyɩ mbʊ yɔ ɩɩcɔŋna piya yɔɔ ɛzɩma pʊpɔzaa yɔ. Ɛ-takayaɣ aalɛ ŋga taa lɛ ɛyɔɔda Wildfell Hall tɔm. Takayaɣ kanɛ ka-taa ɛma ɛ-ɖalʊ Branwell tɔm. Branwell ɛnɛ ɛna ɛ-halʊ paya-ɖama nɛ halʊ yeke cɛyʊna ɛ-tɩ nɛ ɛcɔŋna ɛna ɛ-pʊwa pɔ-yɔɔ. Ɛ-takayaɣ kɛnɛ kɛwɛ takayasɩ kacalaɣ ñɩnzɩ nzɩ pama-sɩ halʊ waɖɛ kandayʊ yɔɔ yɔ sɩ-taa nɛ palɩzɩ takayaɣ ŋga mɩsɩkʊm fenaɣ taa pɩnaɣ 1848. 

Ann kɛna tɩnɩʊ kɛ pɩya looɖo wayɩ. Ɛlɛ ɛ-kɔɔnaa naalɛ, Maria nɛ Elizabeth pasɩbɩna kpeziwɩlaɣ kʊdɔŋ. Grandɩ-Pretañɩ ɛjaɖɛ taa lɛ, pazɩma Brontë cejewiye se ɖɩ-taa ɛyaa tɩŋga kɛ takayɩsɩ mayaa siŋŋŋ. Pɩnaɣ 1821 taa kɛ e-ɖoo, Maria Branwell Brontë, sɩba Pɩcɛɣɖɛ kʊdɔŋ yɔ Haworth tɛtʊ taa. Pɩɩlaba pɩnaɣ kʊɖʊmaɣ paakpaʊ ɛ-caa, Patrick Brontë, se ɛkɛ layʊ sɔsɔ tɛɛ tʊ yɔ.
Arthur Rimbaud

Palʊla Jean-Nicolas-Arthur Rimbaud kɛ aloma fenaɣ kɩyakʊ nɛɛlɛ ŋgʊ wiye pɩnaɣ 1854 Sarviilii tɛtʊ taa, Fransɩ ɛjaɖɛ taa nɛ ɛsɩ Marsɛyiyɛ ñɩ̀ndʊ taa ɛjaɖɛ kʊɖʊmɖɩyɛ nɖɩ ɖɩ-taa kamɩŋ fenaɣ hiu wiye pɩnaɣ 1891 ɛɛwɛna pɩnzɩ 37. 

Ɛwɛna hɩla ndɩ ndɩ: kacalaɣ taa lɛ Arthur Rimbaud, pʊwayɩ lɛ Jean Baudry nɛ lɛɛɖɛ kɔyɔ Alcide Bava. Arthur tɛkɛ ɛyʊ cikpelu: kɔɔnaɣ lɛ ɛkɛ keɣsi mayʊ, pʊwayɩ lɛ ɛkɛ ɛyʊ weyi ɛcɔʊ ajɛya lɛɛna taa se ɛtakɩyɛ yɔ, ɛkɛ ɖɔɖɔ weyi ɛlakɩ tadɩyɛ sɔsɔyɛ yɔ nɛ ɛpɛdʊ kɔfɩ ɖɔɖɔ. 

Paa eteleɖi ɛjaɖɛ yɔɔ kɔyɔ Arthur Rimbaud ma takayaɣ sɔsɔɣa ŋga yɔ, kɔ-yɔɔ lɛ ɛwɛ sɔdɩŋ sɔsɔŋ weyi ɛcala fransɩ tɔm maʊ yɔ ɩ-taa. Ɛpaɣzɩ takayaɣ maʊ lɛ ɛɛwɛna pɩnzɩ 15. Ɛ-cɔlɔ lɛ pʊwɛɛ se keɣsi mayʊ ɛkɛ weyiɛnaɣ poliŋ yɔ. Pʊyɔɔ ɖɔɖɔ ɛsɔɔla Paul Verlaine tɔm nɛ ɛsɔɔlɩ ɛ-takayɩsɩ kalɩʊ ɖɔɖɔ. Kpaagbaa mbʊ ɖɔɖɔ lɛ eyele takayɩsɩ maʊ nɛ ɛsʊ sɩ-kalʊʊ yɔɔ nɛ ɛkpɛlɛkʊ kʊnʊmɩŋ ndɩ ndɩ.